КАРВОНБОШИМИ Ё НАРВОНБОШИ? « Ўзбекистон Халқ Ҳаракати\nБаъзида мақолаларнинг долзарблиги вақт ўтган сайин озайиш ўрнига тобора кучайиб боради, афсуски, Ўзбекистондаги сиёсий ва иқтисодий вазиятга доир сўнгги ўн йиллар ичида ёзган мақолаларимда ана шундай “долзарблик” тенденциясини кузатмоқдаман. 1998 йилда ёзилган қуйидаги мақоланинг долзарблиги, бугун, наздимда, ўша мақола ёзилган пайтдагидан ҳам долзарброқ аҳамият касб этмоқда.\n“Халқ сўзи” газетининг 1998 йил 16 октябр кунги сонида “Ўзбекистон минтақавий карвонбоши” номли улкан мақола чоп этилди. Мақола сарлавҳаси тагидаги изоҳдан ушбу мақоланинг “Бозор иктисодиётига ўтишнинг ўзбек модели мавзуида халқаро илмий-амалий конференциядан сўнгги мулоҳазлар” эканлигидан вокиф буламиз.\nМақола сарлавҳасининг ўзиданок собиқ совет пропагандасига хос ялтоқилик уфуриб туради. Муаллиф Ўзбекистонни “минтақавий карвонбоши” деб улуғлар экан, гап қандай карвон ҳақида кетаётгани ва бу карвоннинг манзили қаерда экани ҳақда бир сўз демайди. Карвон, одатда, бир манзилни кўзлаб йўлга отланган туялардан ташкил топади. Ўрта Осиё туяларини бир хил йўналишда кетаяпти, деб бўладими? Йўқ, албатта. Қозоғистон, Қирғизистон, Туркманистон, Тожикистон каби давлатлар ҳар бири ўз билганича, турлича йўналиш ва тезликда фақат ўзлари кўзлаган манзил сари кетмоқдалар. Ўзбекистонимизнинг ҳам, ҳаммага маълумки, “ўзига хос ва мос ўз йўли”, яъний, “ўзбек модели” бор. Шундай экан, бу ерда карвон ҳақида, айниқса, “карвонбоши” ҳақида гапириш беўриндир.\nМақолада шундай ёзилади: “Ўзбекистонда ҳамдўстлик давлатлари орасида ишлаб чиқаришнинг энг кам пасайишига эришилди”. Журналистнинг жумла тузиш услубига қаранг, жумла худди: “биз чуқурликка энг кам тушишга эришдик”, деган гап сингари масхаромуз эшитилади. Журналистнинг жумла тузиш услубида бугун Ўзбекистонда хукм сураётган барча тушунчаларни тескари, манфий нисбатда ишлатиш тенденцияси тантана қилиб туради. Масалан, ҳокимият “тинчлик ўрнатилди”, деган суз ўрнига “уруш ва тўполонларнинг олди олинди”, деган жумлани ишлатишни яхши кўради. Бундай жумла тузиш намуналарини макола давомидаги мана бу иқтибосларда ҳам кўриш мумкин:”Ялпи ички маҳсулот 1997 йилда 1990 йилга нисбатан фақатгина 13 фоизга тушди. 1996 йилга нисбатан эса, унинг ҳажми 5,2 фоизга ошди. Саноат ишлаб чиқариш 6,5 фоизга, ялпи қишлоқ хўжалик маҳсулоти етиштириш 5,8 фоизга, капитал маблағ ҳажми 17 фоизга кўпайди. 1998 йилнинг биринчи ярмида ҳам барқарор иқтисодий ўсиш кузатилди”.\nСоддароқ ўкувчи бу “ошди”, “кўпайди”, “ўсди” каби қулоққа ёқадиган сўзлардан аллаланиб, ширин уйқуга толиши ҳеч гап эмас. Аслида, бу “ошди, “ўсди” деган таърифлар иқтисоднинг 1990 йилдаги юксак савиясига нисбатан эмас, балки, мамлакат иқтисоди кескин пастга шўнғиган 1996 йилга нисбат берилароқ келтирилмоқда. Юқорида айтганимиздек, ҳокимият ўзининг бугунги сиёсатини оқлаш учун доим мусбат нуктадан эмас, манфий нуқтадан, ижобий нуқтадан эмас, салбий нуқтадан келиб чикиб, жумла ясайди.\nМасалан, ўтмишдаги Совет Иттифоқи, манфий қутб ўлароқ, бугунги “мустақилликни мустаҳкамлаш” қабилидаги тарғиботга (ўз вақтида мустақилликка қарши ашаддий кураш олиб борган Ислом Каримов қандай қилиб мустақилликни мустаҳкамлаши мумкин?), Тожикистон ёки Қирғизистондаги сиёсий чиқишлар эса, манфий қутб уларок, ўлкада ўтказилаётган давлат террори сиёсатини оқлашга хизмат қилдирилади ва ҳакозо.\nЭнди Ўзбекистонда чиқадиган яна бир нашр “Бизнес Осиё” номли журналнинг шу йил 15 октябр кунги сонида чоп этилган маълумотларни келтирамиз: “1998 йилнинг январ-август ойларида Мустақил Давлатлар Хамдўстлигининг олти давлатида саноат ишлаб чиқариш ўтган йилнинг шу даврига нисбатан ўсган, тўрт давлатда эса, камайган. МДҲ давлатлараро статистика кўмитаси тайёрлган маълумотлар ана шундан далолат беради. Ушбу маълумотларга кўра, ишлаб чиқаришнинг ўсиши Беларусда 12 фоиз, Қирғизистонда 11,5 фоиз, Тожикистонда 8,9 фоиз, Ўзбекистонда эса 5,7 фоизга ошган”.\nКўриб турганимиздек, карвонбошиликка даъвогарлик қилаётган Ўзбекистонимиздаги саноат ишлаб чиқаришнинг ўсиши нафақат кичкинагина жумҳурият бўлган Қирғизистондагидан, балки, ҳудудида қарийб 8 йилдан бери уруш кетаётган Тожикистондагидан ҳам пастроқ экан.\nМаҳолада яна шундай ёзилади: “Давлат томонидан кучли молиявий ва солиқ сиёсати юргизилиши натижасида кейинги йилларда давлат бюджетининг камомади ялпи ички маҳсулот ҳажмининг 4 фоизидан ошмаяпти”. Яна ўша манфий нисбат, яна ўша “биз соғломмиз”, деган жумла ўрнида ишлатилаётган “биз ҳали ўлганимизча йўқ” қабилидаги жумла! Яна ўша:”корнимиз оч, ишсизмиз, бизга иш беринг”, деган халққа ҳукуматнинг:”тинчгина, уруш-қирғинсиз ўтирганларингга шукр қилмайсанларми”, деган жавоби.\nХўп, “давлат томонидан кучли молиявий ва солиқ сиёсати юргизилгани” ҳақдаги гапга қайтайлик. Биринчидан, Ўзбекистон каби ресурсларга бой, советлардан қолган кучли саноий базага ва етарлича ишчи кучига эга ва ҳар жиҳатдан барқарор бир ўлка учун бюджет камомадининг 4 фоиздан кўпроқ ошмаётгани асло мақтанадиган ҳол эмас. Аслида, давлат бюджетини тўла маҳв бўлишдан сақлаб турган нарса – юргизилаётган “оқилона” сиёсат эмас, балки, халқнинг, асосан, колхозчи ва деҳқонларнинг сабр-қаноати, уларнинг текинга ишлаб келаётганидир. Мамлакат аҳолисининг мутлоқ кўпчилигини ташкил этадиган ва 5 йилдан бери маош ўрнига қуртлаган макарон олаётган “жамоа” ва “фермер” хўжаликларидаги инсонларнинг берилмаган ҳақлари талон-тарож қилинган, илма-тешик бўлиб кетган давлат бюджетига ямоқ сифатида ишлатилмоқда.\nМақолада яна шуларни ўқиймиз:”Қатъий пул-кредит сиёсати ва бошқа макроиқтисодий тадбирлар олиб борилиши натижасида, агар 1994 йилда инфляциянинг ўртача ойлик ўсиш суръати 23,3 фоизни ташкил этган бўлса, 1997 йилга келиб эса, 2,0 фоизга тушди”.\nЎзбекистондаги “қатъий пул-кредит сиёсати” нимадан иборатлигини ҳамма яхши билади, бу – валюта операцияларини деярли тўхтатиб қўйиш йули билан “сўм”нинг қийматини сунъий равишда ушлаб туриш сиёсатидир. Бундай тадбирдан сўнг жуда кўп хорижий ширкатлар ўлкани тарк этишга мажбур бўлдилар. Хўш, бу билан “сўм”нинг қадрсизланиши тўхтатилдими? Йўқ. Аксинча, бу тадбир ҳукумат ҳомийлиги остида фаолият юргизаётган бир неча ширкатга давлат ғазнасини омонсиз талон-тарож қилишга кенг йўл очиб берди. Ҳукумататдаги одамларга қарашли бўлган бу ширкатлар, давлат ғазнасидаги валюта захираларини “қонуний равишда”, арзон, яъний, ҳукумат белгилаган нархда сотиб олиб, уни шу ердаги бошқа ширкатларга ёки шахсларга “қора бозор” нархида сота бошладилар. Олинаётган улкан фойда, албатта, бундай “ажойиб” қонунларни чиқариб қўйганлар билан баҳам кўрилмоқда. Сўмнинг ҳукумат томонидан бегиланган сунъий нархи билан(1 АҚШ доллари – 110 сўм), ҳақиқий нархи(1 АҚШ доллари -460 сўм) ўртасидаги тафоут, жарликка давлатнинг, яъний, халқимизнинг оғир меҳнат билан топган миллиардлари тушиб ғойиб бўлмоқда.\nКарвонбоши ҳақдаги мақолада яна шундай ёзилади: “Анжуманда, айниқса, биз МДҲдаги бошқа мамлакатлардан фарқли ўлароқ, ички бозоримизни хориждан сотиб олинган моллар билан тўлдиришни эмас, балки, ўз ишлаб чиқаришимзни ривожлантириш, чет эл инвестициялари ва кредитларининг асосий қисмини кенг истеъмол моллари ишлаб чиқарадиган технологияларни олиб киришга, қўшма корхоналарни ташкил қилишга сарфлаётганимиз ижобий баҳоланди”.\nУшбу баландпарвоз гаплар муносабати билан яна “Бизнес-Осиё” журналига мурожаат қилиб, Тошкент бозоридаги энг кўп сотилаётган енгил саноат(кийим-кечак) моллари рўйхатини бир кўздан кечирайлик. Отчопар, Эски Жува, Кадишев бозорларида сотилаётган 119 хил кийик-кечак туридан фақат биттасигина Ўзбекистон моли, яна 2 таси эса, Ўзбекистон-Хитой қўшма корхонасидан чиқар экан. Ўзбекистон бозорларидаги қолган барча моллар Туркия, Жанубий Корея, Ҳиндистон, Сурия, Покистон, Хитой,Таиланд, Эрон, Полша, Болтиқбўйи давлатлари ва Россия каби давлатлардан келтирилган моллар экан. Саноат маҳсулотларининг бошқа турлари борасида ҳам ана шундай манзарага гувоҳ бўлиш мумкин.\n“Миллий моделимиз муваффақиятининг асоси, – дейилади яна мақолада, – аҳолининг тафаккур ва миллий-тарихий турмуш тарзи, халқ анъаналари, урф-одатлари ҳар томонлама эътиборга олинганидадир”. Ҳа, хукумат режали равишда “халқнинг урф-одатлари, тафаккури, миллий яшаш тарзи”ни эътиборга олиб, уни репрессия қилаётгани тўғри: масжидлардаги азон овозлари ўчирилмоқда, намозхонлар, ҳижоб ўраган аёллар, диний уламолар, ўзгача фикрловчи ва мухолифатчилар қатағон қилинмоқда.\n“Ижтимоий жиҳатдан уюшиб(балки, “увишиб”дир?.М.Б.) яшашнинг жамоа шакли(???) ўзбек халқига тарихан мос бўлиб, бу унинг азалий турмуш тарзи билан чамбарчас боғлиқдир”, дейилади яна мақола давомида. Бу ердаги “уюшиб яшашнинг жамоа шакли” каби ғаройиб жумла Ўзбекистондаги ҳукумат идеологиясининг ҳақиқатан ҳам умум қабул қилинган нормалардан ташқарида эканлигини, бу сиёсатнинг том маънода “ўзига хос ва мос ўзбек модели” эканлигини намоён этади.\nХуллас, Ўзбекистонимизнинг ҳали “минтақавий карвонбоши” бўладиган даври келгани йўқ. Юртимиз ҳозирча бугунги ҳукумат юргизаётган сиёсат туфайли, “карвонбоши” эмас, аксинча, “нарвонбоши”, яъний, нарвоннинг энг пастки, бошланғич поғонаси бўлиб қолмоқда.


Андижонда ғалла ўрими авж палласига кирди\n14:59 / 01.07.2017\nАйни пайт Андижон вилояти ғалла майдонларида буғдойга ўроқ тушиб, уни йиғиш ишлари авж палласига кирган.\nДеҳқон ва мутахассисларнинг фикрича, бу йилги ғалланинг чўғи ҳар йилгидан яхши. Вилоятнинг барча фермер ҳўжаликларида куздан бошлаб қилинган машаққатли меҳнатнинг ҳосилидан баракали хирмон кўтарилмоқда.\nЖумладан, Олтинкўл туманидаги фермер ҳўжаликлари 4 минг 590 гектар ерда буғдой парваришлаб, кўзланган 16370 тонналик мақсадга эришдилар. Уларга ҳудудда тузилган 11 та отряд аъзолари яқиндан ёрдам бермоқда.\n38 йилдан бери деҳқончилик қилиб келаётган Дилшодбек Мансуров бошчилигидаги “Олтинкўл жаннат ёғдуси” ҳўжалигида буғдойнинг “Андижон-4” нави экилиб, гектаридан 71,8 центнердан ҳосил кўтарилди.\nКуни кеча мазкур ҳўжалик деҳқонларининг меҳнатлари муносиб тақдирланиб, вилоят ва туман ҳокимлигининг қимматбаҳо совғалари топширилди.\nАндижон ғалла ўрими


Ҳаётда одамдай Кўрмаганман кун, На тирик юрганман, На ўлмаганман. Бировлар измида Яшадим бутун, Умримда ҳеч қачон Ҳақ бўлмаганман. Севдим мен ўзимча Халқим, элимни, Эъзозлаб, топталган Она тилимни. Бўйнимга қўйдилар Лекин ўлимни, Умримда ҳеч қачон Ҳақ бўлмаганман. Мени четлаб ўтди Мудом адолат, Кўзим очирмади Зулму залолат. Чунки зўрликдадир Жами кафолат, Умримда ҳеч қачон Ҳақ бўлмаганман. Эзгулик йўлида Қўлимни бойлаб, Шеърдан айирдилар Йиллаб ва ойлаб. Бир кимса чиқмади Ҳим\nҒорнинг ичида ё қудуқ тубида, Айтма ашулангни, қилмагин пастлик. Ақчанг мўллигида, пулинг кўпида, Сенга тўғри келмас латтапарастлик. Бозорга кирдингми, жоноқи қолиб, Харидор бўлмагин эшак олмага. Назаринг баланд қил, ҳимматинг ғолиб, Бўз кўйлак ярашмас сочи толмага. Қул сўзи ортиқдир ўзбекка энди, Исмингдан бу тубан қўшимчани от. Қай бир дам камолот отига минди- Ҳатто чумоли ҳам чиқазди қанот. Олам вакиллари жам бўлган фурсат, Гуноҳ иш қилгандек, юрма қисиниб. Кимлардир с\nМенга турли юмуш ёқавермас, бас, Майли айтиб қўяй дилда ниятни: Сенга салом бериш вазифам эмас, Олмаганман бундоқ мажбуриятни. Майлига, аҳволим бўлса ҳамки танг, Майли, ҳайъатингга қўймагин сайлаб. Умримнинг қоқ ярмин ўтказдим, аттанг, Ҳар хил кимсаларга такаллуф айлаб. Сохталик жонимга теккан шу қадар, Менга тинчлигим бер, оромимни бер. Кўчада нима кўп- тош кўп, биродар, Яхшиси, боргину ўшаларни тер. А. Қ. Ш. ХЬЮСТОН. 21.08. 2015\nОқловчилик қилади котиб, Кўпчиликдан қилманг, дер гина. Ёмонларни бўлдик йўқотиб, Қолганлари уч-тўрттагина. Учраб турар балки бюрократ, У ҳам юрар ўртадагина. Порахўр-ку арзимас иллат, Борлари ҳам уч-тўрттагина. Сиз ваҳима қилманг, эй, шоир, Йўлингизда йўқолса зина. Гап чиқарманг уларга доир, Безори ҳам уч-тўрттагина. А.Қ.Ш.ХЬЮСТОН. 21. 08. 2015\nБеруний шаънига йўқ асло таъриф, Колумб ҳам даврига ярашган кўздек. Бироқ ҳанузгача қалам кўтариб, Ўзича келмаган бу жойга ўзбек. Сирли юрт санчиқдай берганди азоб, Шўронинг кибрли салтанатига. Дердилар, бормангиз, бўлгайсиз хароб, Буржуйнинг чириган мамлакатига. Магар келса ҳамки бирорта сайёҳ, Ёзғириб ёзарди етганча кучи. Эмишки, кўчалар тўла оҳу воҳ, Машаққат карвонин кўринмас учи. Гўё пайқашмади ғалабани соф, Армстронг ой узра қўйганда қадам. Ё, фалак, бандангда борми\n Дунёда энг ноёб,энг тансиқ сўздек Битта каломимни айтаман сенга. Ўзбекистон десам, десам гар ўзбек, Иккита қоракўз кўринар менга. Мисоли оловдек ўтли бир нигоҳ, Асрлар қаъридан боқар жовдираб. Кўрса, беҳуш бўлиб Лайли ҳам ногоҳ, Мажнун ҳам кетарди даштга довдираб. Бу кўзлар шодликдан, ғамдан зиёда, Унда пок юраклар ўқурлар ваҳий. Маъносиз назарлар тўлиқ дунёда, Бу кўзлар илоҳий, чиндан илоҳий. А.Қ.Ш. ХЬЮСТОН 20. 08. 2015\nАжабо, уммоннинг бағридан кетиб, Уммонга қайтадан ёғади ёмғир. Гуё ҳисларим ҳам мени тарк этиб, Бошқатдан қуйилар қоғозга охир. Борлиқ аввал бошдан яралмиш шундоқ, Мисоли шамол ва сукут аралаш. Ойнинг ёғдусида, бир юзи оппоқ, Бир юзи қорайган девларга ўхшаш. Бахтни ваъда қилди тақдир бир замон, Кулфатни юборди ўрнига аммо. Баҳорда насимни кутгандим шодон, Афсус, изғиринни кўрдилар раво. Дўстларинг кўп бўлар, дея мулойим, Башорат қилганди лўли қиз бир вақт. Аттанг, кечикдилар\nҒоят рангбарангдир иши оламнинг, Мувофиқ келмагай йўқ билан бори. Жуда оғир гапдир, икки одамнинг Гар тўғри келмаса феълу атвори. Бирови иссиққа ўзини урар, Лекин шеригига ёқар қаҳратон. Виждони қошида улар тенг турар, Санар иккиси ҳам ўзин қаҳрамон. Турфа эл босгандир чексиз дунёни, Унда ёлғиз бир кас юрмаслиги рост. Бириси танганинг олдги томони, Бошқаси ўшанинг орқаси, холос. Илтижо айладим дунёга келиб, Илоё, бергин сен лойиқ суҳбатдош. Яшайин ҳар қайда ўзимни билиб, То\nҲаётда беморнинг ўзидан кўра, Унинг боқувчиси тортгай кўп азоб. Буни рафиқамдан яхшиси сўра, Бунга ҳамшира қиз бергайдир жавоб. Дўсту ёронлар-ку тинмай эрта кеч, Сенга ҳаёт тилаб, қилурлар дуо. Уни такрор этиб, чарчамаслар ҳеч, Миллиард мартабали муслим ҳам ҳатто. Мен ҳайрон қоламан, ҳар бало келса Доимо дуони қилганлар қалқон. Наҳот, зулм охир тантана қилса, Наҳот, қарғиш унга ўтмас ҳеч қачон. Оламда кўрмадим жумбоқ бу қадар, Оддий ҳол ва лекин теран шунчалик: Дунё табибл\nБалки кўрдим мен узоқ умр, Кўп нарсадан чарчадим, нетай. Бошим эгиб, сўрайман узр, Ёлғон айтма, садағанг кетай. Яширайин кемтикларингни, Артиб қўяй этикларингни. Йўқот ўша ўтрикларингни, Ёлғон айтма, садағанг кетай. Шу чиқдими камтарин жондан, Шайтонликда ўтдинг шайтондан. Худодан қўрқ, қўрққин иймондан, Ёлғон айтма, садағанг кетай. Дейсан, ўйнаб, кулган мен - ўзим, Роса кучга тўлган мен - ўзим. Ким бўлсам ҳам бўлган мен - ўзим, Ёлғон айтма, садағанг кетай. Эслайсанми, ёшлик


Samsung Galaxy S21 FE қачон тақдим қилиниши айтилди - Terabayt.Uz\nSamsung Galaxy S21 FE қачон тақдим қилиниши айтилди\nЯнги тарқалган миш-мишга кўра, Samsung ўзининг Galaxy S21 FE смартфонини 8 сентябрь куни тақдим қилишни режалаштирмоқда. Бу ўтган йилги Galaxy S20 FE'нинг тақдимотидан олдинроқдир.\nЎҚИНГ: Samsung кутилмаганда Galaxy S21 FE суратини расмий Instagram-саҳифасига чиқарди!\nSamsung'нинг интиқиб кутилган Galaxy S21 FE смартфони келаси ҳафта ўрталарига тақдим қилиниши мумкин. Бу ҳақда YouTube'чи ва инсайдер Muari QHD хабар бермоқда.\nМиш-мишга кўра, янги смартфон келаси чоршанба куни чиқади. Бу маълумот Samsung ходимидан олинган, лекин расман тасдиқланган эмас.\nҲолбуки, мазкур хабарни тасдиқловчи кўплаб асослар ҳам йўқ эмас. Қурилма Google Play Console ва Bluetooth SIG веб-сайтларида пайдо бўлган. Бундан ташқари, июнь ойида FCC'да «қўлга тушган». Шунингдек, ўтган йилги S20 FE сентябрь ўрталарида тақдим қилинган эди. Демак, буларнинг барчасини инобатга олсак, юқоридаги маълумот асосли бўлиб чиқиши мумкин.\nАммо смартфон қайси давлатларда мавжуд бўлиши борасида ҳозирча аниқ гап йўқ. Чип етишмовчилиги сабаб смартфон фақат АҚШ ва Европада сотувга чиқиши ҳақида хабарлар ҳам тарқалган эди. Смартфон S20 FE'га нисбатан арзон бўлиши ҳам айтилмоқда.


Келиб турадиган савоб\n02:03 / 28.06.2021 | Nurmuhammad Bahodirjonov | 5023\nАссалому алайкум! Пайғамбаримиз с.а.в : инсон ўлгандан кейин барча амали тўхтеди фақат 3 амал қолдириб кетса шулардан савоб келиб туради деган. Шулардан биринчиси манфаат берадиган илм, мана мисол учун бир одам болларга дунёвий илм ургатябди мисол учун хитой тилини шу ургатгани учун хам ортидан савоб кебтурадими ёки манфаат берадиган илмдан мурод факат диний илм назарда тутилганми? Мана мисол учун Хоразмий дунёвий илм колдириб кетган шу колдирган илмидан унга савоб бориб турибдими. Унинг илмидан компьютер яратилган. Ёки оркасидан гунох бориб турибдими хозирги кунда одамлар компьютердан гунох иш килаётганлар бор, дунёвий илм колдириш нотўғрими?\n– Ва алайкум ассалом! Ҳадиси шарифда диний ёки дунёвий илм дейилмаган, “манфаат оладиган” илм дейилган. Буни ўзингиз ҳам ёзиб турибсиз. Шунга биноан мусулмонларга манфаат келтирадиган илм бўлса, у давом этиб турар экан савоби бориб туради. Шунингдек манфаатли илм қолдирган кишининг илми ундан кейин гуноҳга ишлатилса, у бунга масъул бўлмайди. Гуноҳи ўша илмни нотўғри ишлатганларнинг ўзига бўлади. Қуйида ҳадиснинг тўлиқ матни ва шарҳини фойдаси тўлиқ бўлиши учун келтирамиз:\nوَعَن أَبِي هُرَيْرَةَ رَضِي اللهُ عَنْهُ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: إِذَا مَاتَ ابْنُ آدَمَ انْقَطَعَ عَمَلُهُ إِلاَّ مِنْ ثَلاَثٍ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُو لَهُ. رَوَاهُ الْخَمْسَةُ إِلاَّ البُخَارِيَّ\nАбй Ҳурайра розияллоҳу анҳудан ривоят қилинади:\n«Қачонки одам боласи ўлса, амали кесилади. Магар уч нарсадан: жорий садақадан, манфаат оладиган илмдан ёки унинг ҳаққига дуо қиладиган солиҳ фарзанддан кесилмайди», дедилар».\nБешовларидан фақат Бухорий ривоят қилмаганлар.\nШарҳ: Маълумки, мусулмон киши соф ният билан қилган ҳар бир яхши амали учун савоб олишга мушарраф бўлади. Киромул котибин фаришталар унинг «Номаи аъмоли»га зарра миқдорича яхшилиги бўлса ҳам, ўшанга яраша савобни ёзиб турадилар. Агар бемор бўлиб, узр ила одатдаги яхшилик амалини қила олмай қолса ҳам, фаришталар унга худди ўша амални қилгандек савоб ёзадилар. Вақти соати келиб инсон вафот этса, яхши амалларини тамоман қила олмай қолади. Бундан кейин қилишдан ҳам умид узилади. Энди ундан ҳаётлигидаги амаллари – қиладиган ибодат ва яхшиликларига ёзиладиган савоблар ҳам кесилади. Намоз ўқиганда, рўза тутганда, тиловат, зикр қилганда ва бошқа яхши амалларидан ёзиладиган савоблар тўхтайди. Чунки энди у вафот этди. Ибодат қилишдан, амали солиҳ қилишдан тўхтади. Шунинг учун ҳар бир мўмин банда тирик чоғида солиҳ амални кўпроқ қилиб қолишга уринмоғи лозим. Шу билан бирга, мўмин кишига тириклик чоғида охиратни ўйлаб, вафотидан кейин ҳам савоби узилмай бориб турадиган амалларни қилиб олиш имкони берилган. Пайғамбар соллаллоҳу алайҳи васаллам ўзларининг ушбу ҳадисларида одам боласи вафотидан сўнг амали кесилишини айтиш билан бирга, ундан кейин ҳам савоби етиб турадиган амаллар учта эканини таъкидламоқдалар:\n1. «Жорий садақа».\n«Жорий садақа», дейилганда мусулмонларга доимий равишда фойда бериб турадиган хайрли ишлар кўзда тутилади. Мисол учун, кўпчилик фойдаланиши учун қурилган кўприк, қудуқ ёки ариқ қазиб сув келтириш, доимий манфаат бериб турадиган бошқа вақфлар шулар жумласидандир. Модомики, бу нарсалардан мўмин-мусулмонлар фойда олиб турсалар, ўша ишларни қилган одамга унинг вафотидан кейин ҳам савоби ёзилиб туради.\nМусулмонлар бу тоифа ишларни қадимдан ихлос билан қилиб келишган. Ислом оламининг турли жойларида кўплаб вақфлар ташкил қилганлар. Бева-бечораларга, толиби илмларга, мусофирларга, ҳожиларга, қарияларга, ҳатто эгасиз, адашиб қолган ҳайвонларга аталган вақфлар бўлган. Ўша вақфлар орқали мазкур тоифалар доимий равишда манфаат олиб турганлар. Табиийки, улардан ҳосил бўлган савоблар эгаларига уларнинг вафотидан кейин ҳам бориб турган. Мазкур хайрли ишларни қилган кишиларнинг «Номаи аъмол»ларига уларнинг вафотларидан кейин ҳам савоб ёзилиб, охиратларига фойда бериб келган. Агар жорий садақалари қиёматгача мусулмонларга фойда бериб турса, уларга ҳам қиёматгача савоб қўшилиб тураверади.\n2. «Манфаат олинадиган илм».\nМўмин одам ўз вафотидан кейин ортидан манфаат берадиган илм қолдирса, савоби узилмайдиган амал қолдирган бўлади. Бу эса, илмнинг асари доимий бўлишидир. Киши қандай қилиб ўзидан кейин манфаат берадиган илм қолдира олади?\nБу иш аввало, бошқаларга илм ўргатиш билан амалга ошади. Модомики, шогирдлар, шогирдларнинг шогирдлари ўша илмни ишлатмоқдами, кишиларга манфаати етмоқдами, устозга савоб ёзилиб тураверади.\nИккинчиси, китоб ёзиб қолдириш билан бўлади. Қуръон, ҳадис ва диний илмлар бўйича, мусулмонларга фойда келтирадиган бошқа илмлар бўйича иймон ва ихлос билан китоб ёзиб қолдирган кишига, агар китобидан мусулмонлар фойдаланиб туришса, у ўлганидан кейин ҳам савоб етиб тураверади.\nУчинчиси, илм йўлида хизмат қилиш билан бўлади. Мисол учун, имконияти бор одам толиби илмларга, устозларга илм йўлида ёрдам бериб, мадраса қурди, китоб чоп эттирди, ўз маблағидан кутубхона қилди. Мана шунга ўхшаш ишлар илм йўлида хизмат қилиш ҳисобланади. Буларни қилган одамлар вафот этиб кетсалар ҳам савоблари узилмай бориб туради.\nМўмин-мусулмонлар бу тариқа ишларга доимо катта эътибор бериб келганлар. Шунинг учун ҳам Исломга тўлиқ амал қилинган даврларда мусулмон оламида илм кенг миқёсда тарқалган, дунё аҳамиятига молик улуғ алломалар етишиб чиққан. Мусулмонларчалик кўп олим етиштирган миллатни тарих билмайди. Шунингдек, илм ўрганувчилар ҳам кўп бўлган. Бу ҳолатни яхшилаб ўрганган ғарблик шарқшунослардан бири инсоф билан: «Мусулмонлар барча-барчалари мадрасага қатнайдиган бутун бошли бир миллат бўлган», деб ёзади. Мусулмон ҳокимлар ва бойлар ҳам илм йўлида хизмат қилиш учун катта ҳиммат кўрсатишган. Нафақат улар, балки ҳар бир мусулмон илм йўлида қўлидан келган ишни қилган. Деҳқонлар мадрасаларнинг вақф ерларида навбат билан Аллоҳ йўлида, ҳақ олмай ишлаб берганлар. Ҳунармандлар ҳунари билан, чорвадорлар чорваси билан, хуллас, ҳар ким ўз имконига қараб бу ишга озми-кўпми ҳиссасини қўшган. Шундай қилиб, халқ илмий ишларни йўлга қўйишда фаол қатнашган. Уларнинг бу ишларда фидокорлик кўрсатишдан бирдан-бир мақсадлари доимий равишда савоби узилмай етиб турадиган амалларга етишиш эди. Аллоҳ таоло, албатта, уларни ноумид қилмаган.\nҲозирда китоблари ўқилиб турган уламо- ларга, албатта, илмлари савоби етиб турибди. Уларнинг шогирдларининг шогирдлари Аллоҳга: «Устозларимизни мағфират қилгин», деб дуо қилиб турибдилар. Улар қурган мадрасалару қолдирган вақфлари, қўлёзмалари ва бошқа асарлардан ҳосил бўлган савоблар ҳам тинмай етиб турибди.\n3. «Ҳаққига дуо қиладиган солиҳ фарзанд».\nМўмин киши вафот этганидан кейин ҳам агар фарзанди унинг ҳаққига дуо қилса, савоби етиб туради. Бунинг учун эса, мўмин-мусулмон киши ўз фарзандини дуо қиладиган тақводор мусулмон қилиб тарбиялаши лозим. Зотан, мўмин ота-онанинг фарзанд кўриш ва уни тарбия қилишдан мақсади ҳам шу. Ота-она ўлгандан кейин мени йўқласин, ҳаққимга дуо қилсин, деб фарзанд боқади. Диний тарбия беришдан мақсад ҳам шу! Фарзанднинг мўмин-мусулмон, тақводор бўлиши, ота-онасининг ортидан дуо қилиб туриш масъулиятини унутмаслигигина бу мақсадга эриштиради.\n1. Одам боласи вафотидан сўнг уч амалдан бошқаси кесилади.\n2. Жорий садақа қилган одамнинг савоби ўлимидан кейин ҳам узилмайди.\n3. Манфаатли илм қолдирган кишининг савоби ўлимидан кейин ҳам узилмай етиб туради.\n4. Солиҳ фарзанд қолдирган кишининг савоби ҳам узилмайди.\nЭнди ушбу ҳадиси шарифнинг ҳикматига бугунги ҳаётимиз воқеълиги асосида бир назар солайлик.\nЖорий садақа қилиш кўплаб Ислом диёрларида давом этмоқда. Мусулмонларнинг вақфлари яхши сақланиб келинмоқда. Кўпгина мусулмон давлатларда вақф вазирликлари ишлаб турибди. Вақф мулклар эгалари томонидан васият қилинган мақсадда ишлатилмоқда. Вақфларга нозир бўлган кишилар ўз хизмат ҳақларини вақфга тушадиган фойдадан олиб, вақфни кенгайтириш, яхши сақлашга ҳаракат қилмоқдалар. Асосий маблағ вақфнинг эгаси қўйган шартга мувофиқ ишлатилаётир. Мисол учун, камбағаллар учун, деб бир дўконни вақф қилган бўлса, ўша дўкондан тушган маблағ камбағалларга сарфланади. Бино вақф қилинган бўлса, ўша бинодан камбағалларга жой берилади ёки ижара қўйилиб, тушган маблағ камбағалларга тарқатилади. Мадрасага, деб вақф қилинган бўлса, ўша вақфдан тушган маблағ мадраса фойдасига сарф қилинади. Шундай қилиб, ҳожатманд тоифаларга доимий ёрдам иши юриб туради, бунга биров дахл қила олмайди.\nМанфаатли илм қолдириш масаласи ҳам шунга ўхшаш. Уламолар кўпроқ шогирдлар етиштириб чиқармоқлари учун бу ишда бошқа мусулмонларнинг ҳамкорлиги жуда зарур. Кимдир илмий муассасаларни қуриш, уларни жиҳозлаш, сақлаб туриш ишларида қўлидан келган ёрдамини беради. Кимдир устозлар ва талабаларнинг маошига кўмаклашади. Яна бошқалар китобларни чоп қилиш ёки сотиб олиб беришда кўмак беради. Хулоса қилиб айтганда, шу йўлда хизмат қилишни хоҳлаган одам, ортимдан манфаатли илмнинг савоби бориб турсин, деган киши ўз имконига қараб ҳисса қўшаверади. Ўша қилганига яраша савобини ҳам олади.\nБу савобли иш ҳозирги пайтда ҳам кўпгина Ислом юртларида муваффақиятли равишда давом этмоқда. Албатта, бу ишга ўз ҳиссасини қўшганлар, ҳадиси шарифда зикр қилинганидек, ўлганидан кейин ҳам кесилмайдиган амал қилган бўлади. Ўзи вафот этиб, савобли иш қилиш имкони тугаган бўлса ҳам унинг «номаи аъмоли»га доимий равишда савоб ёзилиб туради. Бу ишни қилмаганлар эса, бундай бахтга сазовор бўла олмайдилар. Мазкур ишга қаршилик қилганлар, унинг йўлига ғов бўлганлар эса, икки дунёнинг лаънатига учрайдилар.\nОртидан солиҳ фарзанд қолдириш ҳам жуда эзгу иш. Мусулмон оламида фарзанд ўстиришдан асосий мақсадлардан бири шу эканини олдин ҳам айтиб ўтдик. Афсуски, кейинги даврда кишилар ўз ортларидан дуо қиладиган солиҳ фарзанд қолишига эътибор бермай қўйдилар. Исломий тарбия ўз аҳамиятини йўқотди. Натижада кишиларнинг ортидан дуо қиладиган солиҳ фарзанд эмас, лаънат келтирадиган нобакор фарзанд қоладиган бўлди. Ҳозирда калимаи шаҳодатни ҳам айта олмайдиган, дину диёнатдан бехабар, умрида пешонаси сажда кўрмаган, бошқа ибодатларни қилишни хаёлига ҳам келтирмайдиган, дунёдаги ҳамма ёмонликлардан тап тортмайдиган кимсаларни ота-онасининг ҳаққига дуо қиладиган солиҳ фарзанд дея оламизми? Бундай фарзандлар ҳеч қачон ўз ота-оналари ортидан савоб юбора олмайдилар, аксинча, лаънат, қарғиш келтирадилар.\nШунинг учун ҳар бир фарзанд солиҳ бўлмай, ота-онасининг ҳаққига дуо қилмай юрган бўлса, дарҳол ўзини ўнглаб олиши керак. Дину диёнатли бўлиб, ибодат қилиб, намозларидан, бошқа ибодат ва яхши амалларидан кейин ота-оналари ҳаққига дуо қила олиш даражасига кўтарилиши лозим. Ана шунда Аллоҳ таоло ҳузурида бандалик бурчини, ота-она ҳузурида фарзандлик бурчини адо этган бўлади.\nШу билан бирга, ота-оналар ўз фарзандларига исломий тарбия беришга алоҳида эътибор қаратишлари керак. Ана шундагина ортларидан дуо қилиб турадиган солиҳ фарзанд қолдиришлари мумкин. Ана шундагина ўлгандан кейин ҳам савоби кесилмайдиган амал қолдирган бўладилар. Валлоҳу аълам!\nСавдо ҳақда муҳум\nГуноҳ ва жазо\nиш жойида куръон тинглаш мумкинми?\nwi-fi тармоғидан фойдаланиш\nҚабрга тош қўйиш тўғрисида\nБолага жон криши\nҚуръон тиловатини бағишлаш\nҚаср намози қандай ўқилади\nСаҳарликда ухлаб қолса\nСокол олиш рузани бузадими\nЧақалоқ сочининг миқдори\nЗарарни ким қоплаш кeрак?\nПора олиш ёҳуд омонатсизлик\nқоҳира китоб ярмаркаси\nЕрдан топилган пул ҳақида


Қирғизистон мусулмонлари Муҳаммад пайғамбар карикатуралари чоп этилганига қарши намойиш ўтказди\n24 октябр 2020, Тошкент вақти: 11:28\nБишкекдаги митинг Оллоҳу Акбар ҳайқириқлари билан бошланиб,Қуръон ўқиш билан якунланди. Митингга йиғилган мингга яқин одам қўлларида “Мен пайғамбаримиз Муҳаммад саллолоҳу алайҳи васалламни яхши кўраман”, “Биз пайғамбарларга карикатура чизилишига қаршимиз” каби шиорларни кўтариб олган эди.\nМитинг таниқли дин арбоби Ўзбек ҳожи Чўтўнов, диншунос Қодир Маликов, сиёсатчи Руслан Бекназаров томонидан уюштирилган. Митингда Қирғизистон парламентининг депутатлари Турсунбой Бакир ўғли ва Иргал Кадиралиева иштирок этди.\n-Биз фақат ислом қадриятларини эмас, умумдиний қадриятларни, жумладан, насроний дини қадриятларини ҳам ҳимоя қилаяпмиз. Бугунги кунда дунё даҳшатли таҳдид остонасида турибди, яъни сунъий йўл билан мусулмонлар ҳамда насронийлар орасида фитна қўзғатилмоқда. Мусулмонларни турли гуруҳларга бўлиб, уларнинг ўртасида фитна чиқарилаяпти. Бугунги кунда бутун Ислом олами олов ичида қолди. Афғонистондан бошлаб Суриягача уруш бормоқда. Фитна қўзғаётганлар глобал сиёсатда икки юзлама сиёсат олиб бораяпти. Биз айнан мана шу иккиюзламачиларга қаршимиз, -деди диншунос Қодир Маликов.\nМитингга йиғилган бишкеклик мусулмонларнинг кўпчилиги “Charlie Hebdo” журналида Муҳаммад саллолоҳу алайҳи васалламга нисбатан карикатура чоп этилгани ислом дунёсини парчалаб ташлаш ва заифлаштириш мақсадида уюштирилаётган фитна экани тўғрисида гапиришди.\nБир неча йиллардан бери Муҳаммад пайғамбар карикатураларини эълон қилиб келган Париждаги “Charlie Hebdo” журналига 7 январь куни террорчилар томонидан қилинган ҳужумда 12 одам ҳалок бўлган эди.\nЖурналинниг 14 январь куни сотувга чиқарилган янги сонида Муҳаммад пайғамбар қўлида “Мен Шарли” деган ёзув билан кўзидан ёш тўкиб турган ҳолатда акс эттирилган.\nБишкекдаги митингда иштирок этган Али Касимов “Charlie Hebdo” журналига қилинган ҳужум провокация маҳсули бўлган, деган фикрда.\n-Бу сабаб эмас, оқибатдир. Яъни Ғарбнинг провокацияси оқибатида мана шундай ҳужум содир этилди. Албатта, бу қотилликни ҳар қандай ҳолатда ҳам оқлаб бўлмайди. Аммо қотилликка журналинниг ўзи ўйлаб топган фитна сабаб бўлганини ҳам эсдан чиқармаслик керак, -деди Али Касимов.\nҚирғизистон парламенти депутати Турсунбой Бакир ўғли эса митинг пайтида журналистларга берган интервьюсида “Charlie Hebdo” журналига қилинган ҳужум Ғарб матбуотида бир томонлама ёритилаётир ҳамда “бундай ёндашув айнан мусулмонларга қарши йўналтирилган”, дебҳисоблашини билдирди.\n-Ҳамма жойда “Мана кўрдингларми, ислом билан ўйнаш қандай оқибатларга олиб келишини, мусулмонларга қаттиқ босим кўрсатиш, уларни таъқиб этиш керак эди, шунда Европа тинчроқ бўлар эди” қабилида фикрлаётган таҳлилчилар ва сиёсатчиларга сўз берилмоқда. Париждаги “Тинчлик марши”да эса Европа президентлари ва Бош вазирлари билан бир қаторда биринчи сафда Исроил Бош вазири Нетеняҳу қўл ушлашиб борди. Минглаб фаластинликлар, жумладан, юзлаб болаларни ўлдирган шахснинг “Тинчлик марши”да биринчи қаторда бориши абсурд эмасми? Бу ғарбнинг иккиюзламачилик сиёсатидан дарак бермайдими? – деди Турсунбой Бакир.\nБишкекда ўтган митинг Муҳаммад саллолоҳу алайҳи васалламга нисбатан карикатура чоп этилганига қарши минтақада ўтказилган биринчи йирик намойиш бўлди.\n17-19 январда бу каби кўп минглик намойишлар Чеченистон, Покистон, Иордания, Жазоир, Сурия, Хиндистон, Филлиппин ва Исроилда бўлиб ўтгани хабар қилинган эди. Исроилнинг Қуддус шаҳридаги намойиш фаластинликлар томонидан уюштирилган.\nФрансуа Олланд: Мутаассиблик, фундаментализм ва тоқатсизликнинг асосий қурбонлари мусулмонлардир\nАбдулазиз Мансур: Пайғамбаримиз ҳажвчига нисбатан кечиримли бўлганлар


Абу Дабидаги «Khawarazmi» халқаро коллежи марказий кутубхонасида ўзбек тили адабиёти ва тарихи бурчаги ташкил қилинди\nАБУ-ДАБИ, 29 октябрь. /«Дунё» АА/. Бирлашган Араб Амирликларида ўзбек тили мавқеини ошириш мақсадида Абу Дабидаги «Khawarazmi» халқаро коллежи марказий кутубхонасида ўзбек тили адабиёти ва тарихи бурчаги ташкил қилинди, деб хабар бермоқда «Дунё» АА мухбири.\nШу муносабат билан элчихона томонидан «Khawarazmi» халқаро коллежи марказий кутубхонасига ўзбек тилидаги 20 га яқин китоб тақдим этилди.\n– Миллий қадриятларни асраб-авайлашда тил алоҳида аҳамиятга эга бўлгани каби уни келажак авлодга етказишда китоб ҳам муҳим аҳамиятга эга, – деди коллеж президенти Ассем Ал-Хаж. – Ўзбек томонига тақдим қилинган китоблар учун миннатдорлик билдирамиз. Бирлашган Араб Амирликлари ва коллежимизда ўзбек тилини ўрганиш истагида бўлганлар кутубхонага келиб, ушбу китоблардан фойдаланиш имконига эга бўлди.\nКоллеж кутубхонаси вакиллари совға қилинган ва Ал Хоразмий ватани бўлган Ўзбекистон тарихи ва маданиятини ўзида акс эттирувчи ноёб китоблар талабалар ўртасида катта қизиқиш уйғотишига ишонч билдирилди.


Жиззахда 3 йил олдин пиёданинг ўлимига сабабчи бўлган ҳайдовчи айбига иқрор бўлди (видео) - Zamin.uz\n2017 йилда Nexia машинасида пиёдани уриб, воқеа жойидан қочиб кетган фуқаро орадан уч йил ўтиб, ўз қилмишига иқрор бўлди. Бу ҳақда «Ёшлар» каналининг «Янги давр» дастурида маълум қилинди.\n2017 йилнинг декабрь ойида Жиззах вилоятининг Пахтакор туманида истиқомат қилувчи 1993 йилда туғилган фуқаро Nexia машинасида Ғаллаорол туманида яшовчи танишиникига йўл олган. Ҳайдовчи Ғаллаорол – Лалмикор йўлининг 10-километрига етганда пиёдани уриб юборган. Ўзининг маълум қилишича, тун қоронғисида одам уриб юборганини дастлаб билмаган.\n200 метрлар чамаси ўтиб кетиб, яна ортга қайтган ва ерда йиғлаб ётган кишини кўрган. Қўрқиб кетганидан биринчи ёрдам кўрсатиш ва касалхонага олиб бориш ўрнига воқеа жойидан қочиб кетган. Ғаллаорол тумани Лалмикор маҳалласида яшовчи 1982 йилда туғилган эркак эса олган тан жароҳати туфайли вафот этган.\nҲайдовчи айланма йўллардан фойдаланиб, ҳодиса жойини тарк этган. Шу сабабли у камераларга тушмай қолган. У таниш устага итни уриб юборганини айтиб, машинасини таъмирлатиб олган.\nҒаллаорол тумани ИИБ томонидан қўзғатилган жиноят ишининг тергов натижаларига кўра, ушбу ЙТҲни содир этган фуқаронинг шахсига аниқлик киритилмагани сабабли жиноят иши 2017 йилнинг 29 декабрь санасида ҳаракатдан тўхтатилган. Орадан 3 йил ўтиб ҳайдовчининг ўзи ички ишлар органларига келиб, ўз айбини тан олди.\n«Менга ҳеч ким тазйиқ ўтказгани йўқ, ҳеч ким босим ўтказгани йўқ. Виждоним қийналганлиги сабабли ўз айбимга иқрор бўлиб, ички ишлар ходимларига мурожаат қилдим. Фақат виждоним жуда қаттиқ қийналяпти», − дейди ҳайдовчи.\n«Мазкур ҳолат юзасидан қонунчиликда белгиланган тартибда, яъни жабрланувчига нисбатан биринчи ёрдам кўрсатилмаганлиги ва воқеа жойидан яширинганлиги ҳолати юзасидан Ўзбекистон Республикаси Жиноят Кодексининг тегишли моддаларига асосан жиноят иши қўзғатилди», — деди Жиззах вилояти ИИБ ЙҲХБ катта инспектори Эркин Очилов. “Замин” янгиликларини “Facebook”да кузатиб боринг\n2-03-2020, 14:57, Жамият\nНаманганда Lacetti ва Nexia иштирокидаги ЙТҲ оқибатида ҳайдовчилардан бири вафот этди\n4-01-2020, 20:43, Жамият\nЙТҲда юк машинаси Nexia автомобилини мажақлаб юборди\n14-09-2017, 22:46, Жамият\nТошкентда иккита Nexia тўқнашиб кетди\n24-06-2017, 12:32, Жамият


ТОШКЕНТ – “Тадбиркор аёл: мулкимга кўз олайтирганлар мен ҳақимда куракда турмайдиган бўҳтонлар тарқатмоқда”\n26 феврал 2020, Тошкент вақти: 05:38\nЮНУСОБОД. “Мен – Нилуфар Саиднасибова, Тошкент шаҳри Юнусобод туманидан мактуб йўлламоқдаман. 2013 йили туман ҳокимияти рухсати билан 14-мавзе 40-уй олдида енгил турдаги маиший хизмат кўрсатиш шохобчаси қурдим. Шохобча архитектура ва санитария талабларига жавоб беради, атрофи ободонлаштирилган. 2018 йилда шохобчага кадастр ҳужжатлари расмийлаштириш учун шаҳар ҳокимиятига мурожаат қилдим. Юнусобод туман ҳокимлиги мени судга берди, суд ишни менинг фойдамга ҳал қилди.\nЯқинда эса маҳалланинг янги оқсоқоли бино чироғини ўчиртирди. Мен йўқлигимдан фойдаланиб, қонунга зид равишда эшикни синдириб, бошқа қулф ўрнатишибди. Бино ичида менинг шахсий буюмларим ҳам қолиб кетди. Бунга туман ҳокими ва прокурори топшириқ берган эмиш.\nЭнг ёмони, улар мени ёмонотлиқ қилиш, шаъним ва қадр-қимматимни топташга уринишмоқда. Гўё у ерда исловотхона ташкил этган эмишман.\nМен ёлғиз она сифатида бутун умримни фарзандларимни ҳалол едириб, катта қилишга бағишладим. Оллоҳ гувоҳ, ҳеч қачон ахлоқсизлик кўчасига кирмадим! Аммо маҳаллий раҳбарлар мулкни ўзлаштириш учун менинг номимни қора қилишдан ҳам тап тортмаяптилар. Мутасадди идоралардан мулкий манфаатим ва шаънимни ҳимоя қилишларини сўрайман”.\nФАРҒОНА – “Сувоқова” тизими раҳбарлари дам олиш кунлари ҳам ишламоқда”\nФАРҒОНА. “Фарғона вилояти “Сувоқова” ДУК раҳбари президент ва ҳукумат қарорларини бузиб, тизим бошлиқларини дам олиш кунлари ҳам ишлашга мажбурламоқда. Шанба куни, соат 20:30 да ҳам раҳбар ва бўлим бошлиқлари вилоятда мажлисда...”\n(Бу хабар STга 24 февраль куни келган.)\nҚАШҚАДАРЁ – “Камолот” уйлари икки йилга бормай тўкилиб тушмоқда”\nҚАРШИ. “Қашқадарё вилояти Қарши шаҳри Жайҳун кўчасида қурилган “Камолот” уйлари икки йилга бормай тўкилиб тушмоқда. Йўллар чўккан. Ёш оилалар уйни таъмирласинми ё рўзғор тебратсинми? Cифатсиз қурилиш учун ким жавоб беради?”\n(Бу хабар STга 23 февраль куни келган.)\nСАМАРҚАНД – “ST-таъсир: Очиқ ётган электр симлари тартибга келтирилди”\nПАХТАЧИ. “Самарқанд вилояти Пахтачи туманидан Жаҳонобод МФЙдан ёзмоқдамиз. ST’да намунали уйлар ёнидаги трансформатор симлари хавфли ҳолатда очиқ ётгани ҳақида мактубимиз чиққан эди. Мактубимиз чоп этилгач, трансформатор симлари тартибга келтирилди”.


ЎзА - ФИФА рефериси Равшан Эрматов билан учрашув бўлиб ўтди\nФИФА рефериси Равшан Эрматов билан учрашув бўлиб ўтди\n15.02.2017 19:03 Чоп этиш версияси\nПойтахтимиздаги "Ором" 38-умумтаълим мактабида ФИФА рефериси Равшан Эрматов билан учрашув бўлиб ўтди.\nТадбирда мамлакатимизда ёшларнинг юксак маънавиятли, баркамол авлод бўлиб вояга етиши учун барча шароит ва имкониятлар яратилгани алоҳида таъкидланди.\nР.Эрматов 2003 йилдан буён ФИФА таснифидаги футбол бўйича деярли барча нуфузли турнирларда ҳакамлик қилмоқда. Ўзбек ўғлони беш маротаба “Осиёнинг энг яхши ҳаками”, деб тан олинди. Халқаро футбол уюшмалари федерацияси уни 2011 йилда “Жаҳоннинг энг яхши ҳаками” сифатида эълон қилди. 2015 йили футбол оламининг нуфузли мукофотларидан бири – “Globe Soccer Awards” совринини қўлга киритди.\nРавшан Эрматов 2010 йили Жанубий Африка Республикаси ва 2014 йили Бразилияда ўтказилган футбол бўйича жаҳон чемпионатларида иштирок этди. Жаҳон чемпионатлари финал босқичида энг кўп – 9 учрашув бошқариб, дунё рекордини ўрнатди.\nРавшан Эрматов Ўзбекистон Республикасининг Биринчи Президенти Ислом Каримов фармонларига мувофиқ 2010 йили “Ўзбекистон ифтихори” фахрий унвони, 2014 йилда “Эл-юрт ҳурмати” ордени ва 2015 йил “Буюк хизматлари учун” ордени билан мукофотланган.\n– Халқаро майдонларда Ватанимизни шарафлаш, унинг обрўси юксалишига ҳисса қўшиш – энг олий бахт, – дейди Равшан Эрматов. – Нуфузли мусобақаларда ҳеч кимдан кам эмаслигимиз ва кам бўлмаслигимизни исботлашдек эзгу мақсадимга етишганимдан хурсандман.\nУчрашувда ўқувчилар ўзларини қизиқтирган саволларга жавоб олди.


Обама АҚШ ҳамиша урушларда иштирок этиши ҳақидаги гапларга қўшилмаслигини айтди\n07:47 / 10.07.2016\nАҚШ президенти Барак Обама АҚШ унинг ҳукмронлиги вақтида ҳамиша урушларда иштирок этаётгани ҳақидаги гапларга қўшилмаслигини айтди.\n"Бугун бизнинг ҳарбий операциялар (Ироқ ва Афғонистонда) мен ўз лавозимимга киргандаги урушлардан тубдан фарқ қилади", деб айтди Обама Варшавадаги НАТО саммитидан кейин берилган матбуот-анжуманда.\nОбама шу тариқа бир журналистнинг АҚШ у бошчилик қилаётган икки президентлик муддати давомида урушларда иштирок этаётган АҚШ тарихидаги иккинчи президент бўлгани ҳақидаги гапларига шундай жавоб берди. Обама президент лавозимига кирган 2009 йилда Ироқ ва Афғонистондаги урушларни тўхтатиш истаги учун тинчлик бўйича Нобель мукофотини олганди.\nОбама 8 йил аввал бу давлатларда 180 мингга яқин америкалик аскар бўлгани, ҳозирда эса бу миқдордан кичик қисми қолганини эслатиб ўтди. Бундан ташқари, Обама АҚШ ҳарбийлари ҳозирда бошқа вазифаларни бажараётгани, яъни деярли жангларда иштирок этмай, маслаҳатчилар сифатида ёрдам кўрсатаётганини айтди.\nОбама жанговор ҳаракатлар давлатларга қарши эмас, балки террорчилик гуруҳларига қарши олиб борилаётганига эътиборни қаратди.\n"Давлатлар орасида аввал қачондир бўлгандан кўра урушлар камайди, катта давлатлар эса умуман уруш олиб бормаяпти. Бу АҚШ, Европа ва Осиё етакчиларининг Иккинчи жаҳон урушидан кейинги буюк меросидир. У мавжуд ва биз у билан фахрланиб, уни сақлашимиз лозим", деб айтди Обама.


Атрофимизда учраб турган айрим вазиятлар шунчалар қизиқки, унда фуқаронинг шахсий мол-мулки тортиб олинса ҳам ҳеч қайси ташкилот «пинагини ҳам бузмайди». Kun.uz таҳририятига келиб тушган мурожаат муаллифи қонуний йўл билан сотиб олган уйини ўзгалар эгаллаб олгани ҳақида ёзади.\nГап шундаки, Қашқадарё вилоятида истиқомат қилувчи Акмал Миликов 2010 йил 10 ноябрда Шаҳрисабз тумани «Янгиқишлоқ» массивида қурилаётган намунавий уй-жойлардан бирини харид қилиш учун «Қишлоқ қурилиши инвест» ИК Қашқадарё филиалига мурожаат қилган. Акмал компания мутасадди вакиллари билан дастлабки шартномани тузиб, массивда қурилиши назарда тутилган 6 дона 5 хонали уйлардан бирини сотиб олишни ният қилганди. Ўрнатилган тартибда ҳужжатларни расмийлаштирган Миликов уй-жойни ипотека кредити асосида сотиб олиш мақсадида дастлабки бадал тўловини бажариш учун «Қишлоққурилишбанк» Қашқадарё вилояти филиалида 23 миллион 250 минг сўм маблағни шакллантирган.\nОрадан бироз муддат ўтиб, Лобар Норбоева ҳам худди шу массивда уй олишни истаб, компания билан шартнома тузади. Дастлабки шартномадан тортиб то кадастр ҳужжатлари тайёрлангунга қадар Лобар 4 хонали уй-жойни харид қилиш учун имзо чекди. Акмал Миликов шартномада кўрсатилган талабга кўра, 5 хонали уй-жойнинг умумий баҳосидан келиб чиқиб, 25 фоиз маблағни, яъни 2010 йил 19 ноябрда 23,2 миллион сўм маблағни банкка тўлаган. Орадан қарийб бир ой ўтиб, Лобар ҳам дастлабки тўлов бадалини шакллантиради.\nБарча муаммо ана энди бошланди: уй-жой қуриб битказилиши билан Лобар Норбоева Акмалнинг 5 хонали уйига эга чиқди. Мантиққа зид бўлсада, қайта такрорлаймиз: 4 хонали уй-жойни сотиб олишга шартнома қилган Лобар бироз муддат ўтиб Акмалнинг номига қонуний расмийлаштирилган 5 хонали уйнинг бахтли соҳибасига айланди-қолди.\nГарчи «Қишлоқ қурилиш инвест» ИК вакиллари барча ҳужжатлар асосида 5 хонали уй Миликовга тегишли эканини, у ўз вақтида кредит суммасини сўндириб келиши, кадастр ҳужжатлари ҳам унинг номига расмийлаштирилганини таъкидласада, Лобар Норбоева бошқа «ечим» билан судда ютиб чиқди.\nЭмишки, «Қишлоқ қурилиш инвест» ИК вакили Б.Ҳасанов бўш шартнома бланкаларининг остига Акмал ва Лобарга имзо қўйдирган, кейинчалик уларнинг розилигисиз шартномани тўлдириб, билмасдан адашган ҳолда Акмалга 5 хонали уй, Лобарга 4 хонали уйни ёзиб қўйган. Б.Ҳасановнинг терговда берган кўрсатмасига кўра, аслида тескариси, яъни Лобарга 5 хонали, Акмалга 4 хонали бўлиши керак бўлган экан. Б.Ҳасановга нисбатан қўзғатилган жиноят иши 2016 йил 31 майда Китоб туман ИИБ қарори билан жавобгарликка тортиш муддати ўтиб кетганлиги сабабли ЖПКнинг 84-моддаси 1-қисми 1-бандига кўра, ҳаракатдан тугатилган. Соддароқ қилиб айтганда, «шартнома тўлдиришда адашган» мутасадди вакил жазога тортилмай қолаверган.\nЭнди вазиятга реал қараймиз.\n1) 2010 йили фуқаролар намунавий уй-жой олиш учун ариза беришган. Акмалнинг аризасида 5 хона, Лобарнинг аризасида 4 хона ёзилган.\n2) Аризаларга мувофиқ фуқаролар билан шартнома имзоланган. Акмалнинг шартномасида 5 хона, Лобарникида 4 хона ёзилган. Фуқаролар шартномага ўз имзосини қўйишган.\n3) Шундан сўнг фуқаролар уй-жойга дастлабки бадал учун тўлов қилишган. 2010 йил 19 ноябрь куни Акмал 23,2 миллион тўлаган. Лобар эса декабрь ойида аввал 10 миллион, кейин 9 миллион 575 минг сўм, яъни 19 миллион 575 минг сўм тўлаган. Шундан кейин яна 5 кун ўтиб 2 миллион 800 минг сўм қўшиб тўлаган.\n4) 2011 йили уйлар кадастр қилинган. Акмалга 5 хонали уй кадастр қилиб берилди. Лобарга эса 4 хонали уй.\n5) Фуқаролар кредит тўловини сўндириб келмоқдалар. Акмал 5 хонали уй учун 8 йилдан буён кредит тўлаб келади.\nМана шунча факт, шунча расмий ҳужжатлар турган бир пайтда орадан 6 йил ўтиб бир кишининг оғзаки кўрсатмаси билан, яъни “мен адашиб кетган эканман, узр” деган оғзаки гап билан Акмалнинг 5 хонали уйи тортиб олиниб, бировга бериб юборилди.\nАкмалнинг уйини тортиб олиниш воқеасида энг катта хатолик ва судни чалғитган жойи «Қишлоққурилишбанк»нинг ҳалигача тушунарсиз ва изоҳ бера олмаётган иши туфайли юзага келган.\nЯъни Акмал дастлабки бадални шакллантириш учун 2010 йил 19 ноябрда 23,2 миллион сўм маблағни банкка тўлаган. Лекин банк шу пулнинг фақат 19,6 миллион сўм маблағни «Қишлоқ қурилиш инвест» ИК ҳисобига дастлабки тўлов бадали сифатида ўтказган. Орадан тахминан беш ой ўтиб, қолган маблағни якуний бадал тўлови сифатида инженеринг компаниясига тақдим қилган. Айнан мана шу жойини “ушлаб” олган суд, Акмал 4 хонали уйга тўлов қилган, дея хулоса бермоқда, бироқ аслида у банкка 23,2 миллион сўм тўлаганини ҳеч ким эшитишни истамаяпти.\nХўш, ўз-ўзидан савол туғилади, нима учун банк Акмал учун 19,6 миллион сўм ўтказган?\nБанк мутасадди вакили маблағларни «Қишлоқ қурилиш инвест» ИК билан тузилган шартномада кўрсатилгани каби ўтказганмиз, бизга шунақа рўйхат келган, дея таъкидлаб, барча айбни нариги ташкилотга юклади. «Қишлоқ қурилиш инвест» юристи эса аксинча, амалдаги тартибга кўра, ҳеч қандай рўйхат деган тушунча йўқлигини, банк шартнома бўйича пул ўтказишга мажбур бўлганини, Акмалнинг шартномаси эса 5 хоналига тузилганини таъкидлаб, айни пайтда банкнинг айби билан 25%лик тўлов нотўғри ўтказилганини билдирди.\nҚҚИ юристининг гапида жон бор, чунки «Қишлоққурилишбанк» нима учун айнан кам пул ўтказганини исботловчи биронта ҳужжат тақдим эта олмади. Бунинг натижасида эса бир фуқаро уйидан айрилиб қолмоқда.\nШундай қилиб, судьялар иккита асосга кўра Акмал Миликов билан тузилган шартнома ҳақиқий эмас, деб топмоқда. Яъни, ҚҚИ вакили оғзаки равишда «айбини тан олди», банк ўз вақтида Акмал тўлиқ тўлаган дастлабки бадални компанияга ўтказиб бермаган.\nМана шу 2 тагина асос натижасида суд аслида фуқаролар ўз розилиги билан имзо қўйган ва ҳозиргача юридик кучда бўлган шартноманинг мазмунини ўзгартириб, Акмалнинг шартномасини 4 хонага, Лобарникини 5 хонага тузилган, дея ҳисоблансин деган қарорни чиқарди.\nҒишт қолипдан аллақачон кўчган, маҳалладаги фуқароларнинг айтишича, Акмалнинг ён қўшниси Лобарнинг отаси бўлади. Тасодифни қаранг, можароли иш натижасида Лобар ҳам 5 хоналига уйга эга чиқди, ҳам отаси билан ёнма-ён қўшнига айланди қолди. Машҳур мультфильмдаги “тасодифлар тасодиф эмас” деган иборани беихтиёр ёдга оласан киши.\nМультфильмни қўя турайлик, буёқда бир киши ўзининг қонуний уйидан айрилиб қолганини айтмайсизми...\nШаҳрисабз шаҳрида 1000 кишилик амфитеатр ўрнатилади\nСуд автотранспорт воситасига оид жиноятга ажрим чиқарди\n22:18 / 12.07.2018


Бидъат аҳлидан огоҳлантиришда инсоф қилиш керакми? » Тавҳид\nБидъат аҳлидан огоҳлантиришда инсоф қилиш керакми?\n799 марта ўқилган\nCавол: Фазилатли шайх, бидъат ва залолат аҳлидан огоҳлантиришда, инсоф ва адолат қилиш керак деган даъво билан бидъатчининг яхшиликларини эслаб ўтиш, уларга мақтов айтиш ва уларни кўтар-кўтар қилиш аҳли сунна вал жамоанинг манҳажиданми?\nЖавоб: Жоҳилиятдаги Қурайшни ва ширкка ботганларнинг раҳнамоларини яхши ишлари йўқмиди?! Қуръонда қилган яхшиликларини бирортасини бўлса ҳам зикри ўтдими?!\nУлар меҳмонни иззат-икром қилардилар. Араблар жоҳилиятда меҳмонни иззат-икром қилардилар. Қўшничилик ҳақларига риоя қилардилар. Шу билан бирга Аллоҳ жалла ва аълага итоатсизлик қилганларнинг бирор фазилатлари зикр қилинмади.\nБу ўриндаги масала, яхшилик ва ёмонликларни санаш масаласи эмас. Балки келаётган хатардан огоҳлантирув масаласидир. Бирор киши (бу борада) изланиб кўрмоқчи бўлса, Аҳмад ибн Ҳанбал, Яҳё ибн Маъин, Али ибн Мадиний ва Шуъба каби имомларнинг сўзларига қарасин.\nУлардан бирорталари каззоб деб танқид қилишган кишилари ҳақида, бироқ у хусни-хулқ, саҳоватпеша ва кечалари кўп таҳажжуд ўқирди деб айтишармиди?!\nЎша зотлар (бидъат аҳлига) ўралашиб юрибди ёки буни ғафлат босиб қолган деб айтган кишилари ҳақида, бироқ унда фалон ва фалон яхши хусусиятлари бор деб айтишармиди?! Йўқ, асло! Унда нима учун бугунги кунда одамлардан бирор кишидан огоҳлантирилган вақтда, бироқ унда бундай ва мана бундай яхши жиҳатлари ҳам бор деб айтилишлиги талаб қилиняпти?!\nБулар жарҳ ва таъдил қоидаларидан жоҳил қолган ва фойдаларни амалга ошириш ҳамда уларни чиппакка чиқишидан огоҳлантириш сабабларини билмайдиган кишининг даъволаридир.\nАллома Солиҳ ибн Муҳаммад Луҳайдон\n«Манҳаж Аҳли Сунна ва Ал-Жамаъа фий нақд\nар-рижал ва ал-кутуб ва ат-товаиф» 4-6.\n/ Фатволар / Манҳаж / Бидъат аҳлига муносабат / Бидъат аҳлидан огоҳлантиришда инсоф қилиш керакми?


Порошенко немисларга Россия газеталарини ўқимасликни маслаҳат берди\n18:23 / 14.05.2015 4105\nУкраина президенти Пётр Порошенко Германиянинг ZDF телеканалига берган интервьюсида берган интервьюсида Путинни яна бир бор Украинага 11 минг ҳарбий юборишда айблади.\nТелебошловчи унинг сўзлари мантиққа тўғри келмаётганини, тилга олинган ҳарбий қўшилмалар Москвадаги парадда иштирок этганини таъкидлади. Бунга жавобан Порошенко Россия газеталарини ўқимасликни маслаҳат берди.\n“Сизга бу изоҳ учун миннатдорчилик билдираман, аммо барибир Россия газеталарини ўқимасликни маслаҳат бераман. Бундай бемаънигарчилик фақатгина мана шу манбадан ўрин олиши мумкин”, – деди Украина етакчиси.


Азон луғатда “билдирув” деган маънони англатади. Азон Аллоҳнинг тоатига, ибодатига, ҳидоятига, Унинг Даргоҳи олиясига бир чорловдир. Азон Аллоҳ севгисининг танларга нидоси, қалбларга тажаллисидир. Азон дил ва вужуддан шайтонни қувиш имкониятидир. “Азон” – Аллоҳнинг сиғиниш ва ибодат қилишга сазовор ягона Зот эканини, Муҳаммад алайҳиссаломни бутун инсониятга юборилган охирги ҳақ пайғамбарликларини, динимизнинг бутун дунёда мислсиз адолат қилиш дини эканини билдиришдир.\nАнас (р.а)дан ривоят қилинади, Расули Акрам соллаллоҳу алайҳи васаллам: "Қайси қишлоқда азон айтилса, Аллоҳ таоло ўша қишлоқни ўша кун ўзининг азобидан омонда қилади", - дедилар. Ҳадисларда азон, иқомат ва муаззиннинг фазилатлари баён қилингандир. Қуйида бир неча ҳадисларни келтириб ўтамиз:\nҲазрат Абу Ҳурайра розияллоҳу анҳудан ривоят қилинади, Расули Акрам соллаллоҳу алайҳи васаллам айтдиларки: "Вақтики, намоз учун азон айтилса, шайтон ел чиқариб азон эшитилмайдиган жойгача қочади. Азон тугаганда қайтиб келади. Кейин намоз учун иқомат (такбир) айтилса, яна қочиб кетади. Такбир тугагач қайтиб келади ва инсонни дилига васваса солиб айтадики: "фалон гапни эсла, фалон нарсани ёдга ол", - дейди, шунда инсон олдин хаёлига ҳам келмаган гапларни эсга олади ва неча ракат намоз ўқиганини ҳам билмай қолади". (Бухорий ва Муслим ривояти)\nҲазрат Жобир розияллоҳу анҳу айтадиларки: Мен Расулуллоҳ соллаллоҳу алайҳи васалламни шундай деганларини эшитдим : "Вақтики, шайтон намозга чақириқни, яъни азонни эшитса, Равҳо деган жойгача қочади". Ровий айтадики, Равҳо Мадинадан 36 мил узоқдадир.\nЮқоридаги иккита ҳадисдан шу нарса маълум бўладики, ҳақиқатда азон ва иқомат тавҳид ва иймонга чақириқдир. Бу иккиси Аллоҳ таолога ниҳоятда маҳбуб ва ҳаммадан зиёда мақбулдир. Аллоҳ таолонинг яхши бандалари уни эшитиб, масжидга борадилар. Лекин лаънати шайтон буни эшитишга тоқати етмайди. Шунинг учун, қачон азон айтилса, шайтон уни эшитиб, шердан қочгандай қочади.\nАбу саид ал-Худрий розияллоҳу аҳудан ривоят қилинади Росулуллоҳ соллаллоҳу алайҳи васаллам; Муаззинни овози қаергача етиб борса у ерда уни эшитган жин инсон ва жонсиз нарсалар қиёмат куни унинг ҳақида гувоҳлик берадилар. ". (Бухорий ривояти)\nАллоҳ таоло коинотдаги ҳар нарсага ўзининг маърифатидан бир ҳисса берган. Бунга далил Исро сураси 44-оятида ''Унинг ҳамди ила тасбеҳ айтмаган ҳеч бир нарса йўқ. Лекин уларнинг тасбеҳини англамассизлар''- дейди. Шунинг учун қачон муаззин азон айтса ва унда Аллоҳ таолонинг улуғлиги, бирлиги, ислом таълимотларини эълон қилса, инсужиндан ташқари бошқа махлуқотлар ҳам уни эшитиб тушунадилар ва қиёмат куни муаззиннинг ҳақида ҳаммалари ушбу калималарни эшитганлари ҳақида гувоҳлик берадилар. Бу гувоҳлик шубҳасиз муаззин учун катта фазилатдир.\nАбдуллоҳ ибн Умар розияллоҳу анҳудан ривоят қилинади Росулуллоҳ соллаллоҳу алайҳи васаллам; Қиёмат куни уч киши мушкдан бўлган тепаликда бўлади. Бири, Аллоҳ таолонинг ҳаққини ҳам мавлосининг ҳаққини ҳам адо қилган қул. Иккинчиси бир қавмга имом бўлиб, (унинг покиза хулқи сабабли) қавми ундан рози бўлган киши. Учинчиси кеча кундуз беш вақт намозга азон айтган киши,- дедилар. (Термизий ривояти)\nАбдуллоҳ ибн Аббос розияллоҳу анҳудан ривоят қилинади. Росулуллоҳ соллаллоҳу алайҳи васаллам; Ким етти йилгача савоб умидида азон айтса, жаҳаннам ўтидан озод деб ёзиб қўйилади,- дедилар. (Термизий, Абу Довуд, Ибн Можа ривояти)\nАзон, иқомат ва муаззиннинг фазилатлари жуда кўп ҳадисларда баён қилинган. Азон иймон ва исломнинг энг муҳим шиоридир. Азоннинг маъноси ва тартибига назар солсак, у жуда балоғатли тарзда исломга чақиради. Муаззин Аллоҳнинг йўлига чақирувчидир. Афсус бугун биз бу ҳақиқатни тамоман эсдан чиқарганмиз. Азон айтишни бир ҳақир, паст нарса деб тушунмоқдамиз. Шуни естан чиқармайликки азоннинг фазилати жуда кўп. Қачон азон эшитганимизда қиёмат соати келганини тасаввур қилиб, чин қалбдан ҳис этиб Аллоҳдан чин маънода қўрқсаккина ибодату дуоларимизни қобил қилади, Аллоҳ юртимизни тинч осмонимизни ҳамиша мусоффо қилсин.\nНеъматулло Қори Аминжон Эшон


Сайхунобод, Деҳқонобод, Нарпай, Хўжаобод, Балиқчи, Қумқўрғон, Ғузор, Фориш ва Ромитан туманлари ДСИ раҳбарлари эгаллаб турган лавозимидан озод этилди\nДавлат солиқ қўмитасида 2019 йил сарҳисоби ҳамда президент Шавкат Мирзиёевнинг Олий Мажлисга Мурожаатномасидан келиб чиқиб, давлат солиқ хизмати органларининг 2020 йилдаги стратегик вазифаларига бағишланган икки кунлик семинар ўтказилди.\nСеминар давомида 31 та давлат солиқ инспекцияси бюджет тушумларининг максимал ҳажми ва юқори кўрсаткичларга эришгани қайд этилди. Ушбу ДСИлар фахрий ёрлиқлар билан тақдирланди. Уларни инспекция раҳбарлари қабул қилиб олди.\nШу билан бирга, 9 та туман инспекцияси энг паст кўрсаткичларни қайд этган ва белгиланган вазифаларни бажара олмаган. Булар Сайхунобод, Деҳқонобод, Нарпай, Хўжаобод, Балиқчи, Қумқўрғон, Ғузор, Фориш ва Ромитан туманлари ДСИлари бўлиб, уларнинг раҳбарлари эгаллаб турган лавозимидан озод этилди.\nTадбирда тайинловлар ҳам эълон қилинди. Давлат солиқ қўмитасининг марказий аппарати ходимларидан 7 нафари янги лавозимларга тайинланди. Яна 9 нафар ходим эса ҳудудий давлат солиқ органларида турли лавозимларга тайинланди.\nСеминар давомида 2020 йилга мўлжалланган вазифалар белгилаб олинди, дейилади ДСҚ матбуот хизмати маълумотида.


МИБ қорақалпоғистонлик нечта оиланинг ажрашишини сақлаб қолганини биласизми? — Kar24.uz\nЎзаро келишмовчиликлар туфайли ажрашиб кетган оилаларни яраштириш, оилада соғлом муҳитни таъминлаш мақсадида МИБ томонидан бир қанча ишлар амалга оширилмоқда.\nЙил бошидан бошлаб бюро ходимлари томонидан Қорақалпоғистон Республикасида 548 та оила ярашишига эришилган. Бу дегани 548 та тирик етимлик синовига тушган фарзандларнинг бахти қайта таъминланди, деган сўз.\nШу кунгача алимнет тўламай юрган 40 та қарздор топилиб, 2 ва ундан ортиа ой мобайнида алимент тўламай келган 30 дан зиёд қарздор оталарга нисбатан МИБ томонидан маъмурий ишлар олиб борилган. Бу ҳақда МИБ ҚР Бошқармаси катта инспектори Ислам Пирниязов «Истиқлол ва қонун»га хабар берган.


Пентагон собиқ раҳбари Путин билан музокаралар олиб бориш муҳимлигини билдирди\n09:52 / 11.05.2016\nПентагоннинг собиқ раҳбари Чак Ҳейгел АҚШнинг келгуси президентини Россия президенти Владимир Путин билан музокаралар олиб боришга чақирди. Бу ҳақда у журналистлар билан учрашувда маълум қилди, деб хабар беради ТАСС.\n“АҚШнинг навбатдаги президенти учун кун тартибидаги энг муҳим вазифалардан бири, менинг фикримча, Владимир Путин билан учрашув, у билан музокаралар столига ўтириш зарурати бўлиши лозим. Икки ётакчи ўртасида мулоқот йўлга қўйилмагунга қадар бизнинг ва халқаро манфаатларга катта зиён етаверади. Биз Яқин Шарқ, Сурияда кузатаётган воситачилик урушлари давом этаверади, бу нима оқибатларга олиб келишини тасаввур қила олмайман”, - маълум қилди у.\nСобиқ раҳбар икки сиёсатчи барча масалаларни биргаликда тартибга келтиришлари лозимлигини қўшимча қилди.


Вазирлар Маҳкамаси хорижда уюшган ҳолда ишга жойлаштириш тартибини белгилаб берди\nГлавная - Новости - Вазирлар Маҳкамаси хорижда уюшган ҳолда ишга жойлаштириш тартибини белгилаб берди\nТегишли ҳужжатлар Бандлик ва меҳнат муносабатлари вазирлигига бевосита ёки электрон шаклда тақдим этилади.\n“Ўзбекистон Республикаси фуқароларини хорижда уюшган ҳолда ишга жойлаштириш тизимини янада такомиллаштириш ва тубдан қайта кўриб чиқиш чора-тадбирлари тўғрисида”ги Вазирлар Маҳкамаси қарори қабул қилинди.\nҚарор билан Ўзбекистон фуқароларини хорижда ишга жойлаштириш фаолиятини лицензиялаш тартиби тўғрисидаги низом тасдиқланди. Бу ҳақда Telegram’даги “Ҳуқукий ахборот” каналида маълум қилинди.\nМазкур фаолиятни амалга оширишга доир лицензия талаблари ва шартлари низомда белгиланган. Унга кўра, штатда олий юридик маълумотга эга бўлган камида бир нафар мутахассис, шунингдек, меҳнат мигрантларини юбориш назарда тутилаётган мамлакатлар тилларини яхши биладиган ходимнинг бўлиши лицензия талабларидан ҳисобланади.\nЛицензия олиш учун ариза берувчи тегишли ҳужжатларни Бандлик ва меҳнат муносабатлари вазирлигига бевосита ёки электрон шаклда тақдим этади.\nҲужжатлар ишчи орган – Ташқи меҳнат миграцияси агентлиги томонидан ўн иш куни давомида кўриб чиқилади.\nЛицензия беринганлиги учун энг кам иш ҳақининг уч баравари миқдорида йиғим ундирилади.\nШунингдек, қарорга мувофиқ Хорижда меҳнат фаолиятини амалга оширувчи фуқароларни қўллаб қувватлаш ҳамда уларнинг ҳуқуқ ва манфаатларини ҳимоя қилиш жамғармаси ташкил этилди.\nҚуйида фуқароларни хорижда ишга жойлаштириш фаолиятини лицензиялаш босқичлари келтирилган:Плееры с фильмом для сайта онлайн кинотеатра


Реалга хос бўлмаган “реаллик“ – Kar24.uz\nРеалга хос бўлмаган “реаллик“\nҲар қандай клубда ўзига хос юксалиш ва инқироз даври бўлади. Эътиборлиси, уларда бу жараённинг қанча вақт давом этиши.\nБу икки ҳолатни бир клуб мисолида яққол кўрса бўлади. У ҳам бўлса Реал Мадрид. Дунё футболи тарихидаги энг совриндор, энг буюк ва энг номдор жамоалардан бири. Рамзида тож акс этган “Қироллик клуби“ учун бошқа таърифнинг ҳам ҳожати йўқ аслида. Футбол мухлислари бундай жамоаларни, дахшатли ўйинлари, қайд этган супер натижалари, юлдузлари ва ҳоказолар билан эсга олишади. Ўтган мавсумда шоҳсупадаги Реал қандай эсга олинса, жорий мавсумдаги ҳолат ҳам сира эсдан чиқмайдиган бўлиб қолмоқда.\nОй этак билан ёпилмас.\n2017-18-мавсум кўнгилдагидек якунлангандан сўнг Мадридда турли хил гап сўзлар тарқала бошлади. Бунинг натижаси ўлароқ, кутилмаганда жамоа етакчиси Роналду ва бош мураббий Зидан клубни тарк этди. Бундай тушунарсиз ҳолатдан ичида ғулғула пайдо бўлган мухлислар, Реал Мадриддек жамоа бу муаммога ҳам ечим топа олишига ишонишди. Табиики, бундай жоиз бўлса улкан йўқотишнинг ўрнини қоплаш ҳатто Реал учун ҳам қўл учида битадиган иш эмас. “Шох“ ва “фарзин“ йўқотилган бундай вазиятда трансфер бозоридан керакли бўлган “фигуралар“ни харид қилиш талаб этилар эди. Азар, Наймар, Кейн каби бир қанча етакчи футболчиларнинг жамоада кўриниш беришини кўпчилик кутган бўлсада аммо якунда трансфер билан шуғулланувчи мутасаддилар Мариано Диаз, Браҳим каби оддий “пиёдалар“ни олиб келиш билан чекланди холос. Ваҳоланки бундан ҳам кўпроғи кутилган эди. Бир қарашда клуб раҳбарияти вазиятни ўнглашга ҳаракат қилоятгандек кўринар эди. Аммо муаммонинг осонликча бартараф этилоши мушкул эди. Яъни жамоа бош мураббийлигига тажрибали мутаҳасис,Испания терма жамоаси устози Хулен Лопотеги таклиф этилди. Мазкур ҳолат туфайли терма жамоа мураббийлигидан четлатилган Лопотеги қўл остида жамоа қониқарсиз натижалар қайд этди, ўртамиёна жамоаларга қарши кетма кет мағлубиятлар, эл классикодаги қахшатғич зарба ва ҳоказо. Шу тариқа Зидан 78 та ўйинда қайд этган 6 та мағлубиятни, 14 ўйинда амалга оширган Испаниялик мутаҳасиснинг сафари қариди. Ундан сўнг жамоани “Cастиля“ бош мураббийи Сантяго Солари вақтинчалик қабул қилиб олди. Нисбатан натижалар яхшилангангандан сўнг клуб, мураббий билан янги шартнома имзолади. Секин-секин Реал ўз ўйинини топиб бораётган эди. Бироқ барқарорликни сақлай олмаган жамоада, мавсумнинг иккинчи ярмига келиб камчиликлар юзага кела бошлади. Бало келса қўшалоқ келади деганларидек Мадридликлар бир йўла бир нечта мусобақадаги иштирокини якунладилар. Мавжудларида ҳам соврин учун анча узоқ кетиб қолдилар.\nАслида кетганларнинг ўрни айнан уларнинг даражасидагилар билан тўлдирилмаганлиги бугунги натижаларнинг асосий омили эканлиги барчага аён.\nБу муаммо фақат бир томондан ҳал қилишга урунган Реал, “кутилган“ маррага етиб келди.\nКалаванинг учи нимада ёки кимда?\nАйни дамда, ҳар қанақасига ишлари юришмаётган Реал аслида бошқача бўлиши керак эди. Яъни Роналду кетганидан сўнг бир нечта футболчилар етакчиликни ўз қолига олиши керак эди. Шундай ҳам бўлди. Модрич, Рамос, Бензема. Ҳаммадан ҳам кўпроқ Бейлнинг бу ўринни эгаллаши “ўйланган“ эди. Аммо жароҳатлардан боши чиқмай қолган футболчи ўз спорт формасини йўқотиб, ҳатто асосий таркибдан ҳам мунтазам жой олиши қийин кечмоқда. Кўпчилик жамоага идеал даражадаги ҳужумчи кераклиги ҳақида жар солаётган бир пайтда,зимдан кўринадики Реалнинг ҳимоя зонасида ҳам камчиликлар бисёр. Тўгри Рамос ва Варан ҳимоянинг асосий қўриқчилари, лекин кетма кет дискваливикациялар туфайли Рамоссиз Реалнинг ҳимоя қўрғони бир эмас бир неча маротаба ишғол этилганлигининг гувоҳига айландик.\nАйни дамда жамоа яхши ўйин кўрсатмаса, кутилган натижага эришмаса ҳамма айбни мураббийга тўнкаш, янги мураббий олиб келиш одат тусига кириб қолди. Биз бундай ҳолатни аутсайдрлардан тортиб грант клубларгача гувоҳи бўлмоқдамиз. Бундай ҳолатларнинг баъзилари иш бераётган бўлса, баъзиларида аксинча.\nСолари кетганидан кейин ҳам, қандай мураббий келишидан қатъий назар вазият ҳа деганда ўнгланиб қолмайди.\nБир томонда спорт формасини йўқотиб, захирага михланган ва келишмовчиликлар туфайли “кета\nман“га тушиб олган Марсело ва Рамос, бир томонда аввалги ўйинларини намойиш эта олмаётган, майдонда бор йўқлиги билинмайдиган Кросс, Асенсиё, Бензема, Куртуа ва яна бир томонда эса майдондан ташқарида “аччиқланаётган“ Бейл ва Иско.\nАлбатта жамоада Модрич, Васкес, ёш бўлишига қарамасдан иштиёқ ва шижоат билан ҳаракат қилувчи Винициус каби футболчилар ҳам бор, аммо қайд этилаётган натижалар уларнинг ҳам рухиятига таъсир этаётгани кўриниб турубди.\nАйни дамда бу клуб ҳақида гап кетганда ҳар иккита гапнинг бирида Роналдо, Зидан ва албатта Перез исмлари айтиб ўтилади.\nШунчаки ҳақиқатни тан олишни истамаган Фларинтино Перез балким Реалдек жамоанинг тақдири “бир, иккита“ инсонга боғлиқ эмаслигини исботлаш мақсадида шундай йўл тутгандир? Ҳар ҳолда трансфер бозоридаги ўта сусткашликка бундан бошқа нарсани сабаб қилиб кўрсатиш қийин. Қолгани эса шунчаки мантиқсизлик холос. Клуб раҳбари ҳақида қандай гап айтилиши керак бўлса аллақачон айтиб бўлинди. Фақатгина шуни хулоса қилиш мумкинки, Реалнинг қўрқинчли филмидаги асосий қаҳраман Перез.\nPrevious Мазлумхон сулув – мангу муҳаббат меъмори\nNext Португалиялик профессор Pedro José Arrifano Tadeuдан махсус дарс\nQosiqshi emes, awdarmashi Danik\n2 kun ago\n«Kar24» минбари: «Нима бозор сизникими»?\n5 kun ago\n6 kun ago


Намоз Нормўмин шахсий блоги: ТУРКИЯГА ҲАМ ҚИЙИН, ҲАМ ОСОН\nТуркияда Президентлик бошқарув тизимига ўтиш жараёни бошлади. Бу жараён 2019 йил кузида бўлиб ўтадиган Давлат Раислиги (Президентлик) сайловлари билан якунланади. Бу мамлакатда 2019 йилда маҳаллий ва Мажлис (парламент) сайловлари ҳам бўлади.\nШу йил 16 Апрелда ўтказилган реферундумнинг натижалари 2019 йилда ўтказиладиган бу уч (маҳаллий, Мажлис, Давлат Раислиги) сайловларининг натижаларини олдиндан тахмин қилиш имконини бермади. Яъни, Тойиб Эрдўғоннинг иқтидордаги Адолат ва Тараққиёт партияси Турк миллатчилари билан иттифоқ ҳолида сайловчиларнинг 51,4% овозини олди. 2019 йилдаги уч сайлов Туркиядаги ички сиёсий курашга аниқлик киритиши ҳам, киритмаслиги ҳам мумкин. Бу масалани тушунтириш унчалик осон эмас. Чунки бугунги Туркиянинг ижтимоий сиёсий таркиби ва жараёни ниҳоятда мураккабдир: Тойиб Эрдўғон ва партияси Исломийлик тарафдори ўлароқ кўрилсада, бу мамлакатда мусулмончилик тарафдорларини унчалик ҳам кучли ва бирлашган, деб бўлмайди. Қолаверса, Отатуркчи секуляризм тарафдорлари, Турк ва Курд миллатчилари ҳам ижтимоий сиёсий ҳаётда муҳим роль ўйнашда давом этмоқдалар. Шунинг учун ҳам 2019 йилда бўлиб ўтадиган бу уч сайловнинг натижасини олдиндан айтиш деярли имконсиздир. Шу сабабдан куни кеча Тойиб Эрдўғон президент бўлишига қарамасдан, ўз партиясига қайта аъзо бўлди. Бундан мақсад 2019 йилда ўтадиган уч сайловгача партия сафларини жипслаштириш ва унинг сиёсий ҳаётдаги ўринини янада мустаҳкамлашдан иборатдир, дейишимиз мумкин.\nТуркияга ҳам қийин, ҳам осон деганда, мен фақат бу мамлакатдаги ички ижтимоий сиёсий вазиятни назарда тутмадим. Масаланинг бошқа томони Туркия жойлашган Яқин Шарқ минтақасидаги ниҳоятда қийин ва мураккаб аҳволга ва умумиятла дунё бошқаруви, яъни геополитикадаги катта сиёсий ва манфаат ўйинларига бориб тақалади.\nРусия ташқи ишлар вазири Сергей Лавров яқиндаги баёнотларидан бирида "ҳозир халқаро муносабатларда ҳеч қандай қонун қоида қолмади", деди. Бунинг маъноси бу муносабатларда ким кучли бўлса ўз билганини қилишга ҳақли, деганидир. Яъни, бугун истаган кучли давлат бошқа бир давлатни босиб олиши, унга уруш очиши ёки истаганича бомбалаши мумкин. Худди ҳозирда Сурияни истаган давлатларнинг бомбалаётгани ёки АҚШнинг Шимолий Корея билан ядровий уруш бўсағасига тургани каби...\nТуркияга қайтадиган бўлсак, кейинги вақтда бу давлат билан Оврупо Иттифоқи муносабатларининг ниҳоятда совуқлашганига гувоҳ бўлдик. Овруполик сиёсатчилар Тойиб Эрдўғонни "диктаторликда", Туркия раҳбари эса Овруполикларни "фашистликда, салб урушчилари бўлишликда" айблашгача боришди. Бундай қарама қаршиликнинг илдизлари чуқурлиги. яъни Туркия (тарихда Усмонли давлати) ва ғарбликларнинг муносабати мураккаб, тўғрироғи душманча бўлгани маълумдир. Ҳозирги кунда ҳам ғарбликлар (Олмония, Франция ва бошқа давлатлар) Курд миллатчиларини, Фатҳуллоҳ Гулан жамоатини қўллаб қувватлаш орқали Туркиядаги вазиятни издан чиқаришга, бу билан мамлакатни ички бўҳронларга дучор қилишга уринмоқда.Аслида буни ғарбликларнинг мусулмон давлатларига қарши олиб борадиган анъанавий сиёсий ўйини (аниқроғи ҳужуми), дейиш мумкин. Бундай сиёсат билан Ироқ, Афғонистон ва бошқа давлатлар аввал ичкаридан парчаланди, кейин босиб олинди ёки Миср каби ғарбга итоат қиладиган давлатга айлантирилди. Аммо Тойиб Эрдўғоннинг кучли сиёсати туфайли бундай ўйин Туркияда натижа бермади. Бундай вазиятда Туркиянинг Оврупо Иттифоқига аъзолиги жараёнини давом эттириши мумкин бўлмай қолганлиги ҳам ўз ўзидан тушунарлидир.\nШу билан бирга Туркия ва Оврупо Иттифоқи муносабатлари тамоман бузилиб кетади, дейиш ҳам тўғри бўлмайди. Икки томоннинг муносабатлари "бир мушт, бир гўшт" шаклида давом этаверади. Яъни, Туркия Оврупо Иттифоқи учун воз кечиб бўлмайдиган бир "ўртоқдир". Икки томонннинг ўн миллиардча доллар билан ўлчанадиган иқтисодий алоқалари бор. Қолаверса, агар Туркия истаса ўз мамлакатларини уруш ва иқтисодий бўҳронлар натижасида тарк қилишга мажбур бўлган миллионларча суриялик, ироқлик, афғонистонликларни Оврупога ўтказиб юбориши мумкин. Бу эса шундайига ҳам мусулмон муҳожирлар сони тобора ортиб бораётган Оврупода кўчманчилар билан боғлиқ миллий ва диний муаммоларнинг янада ортишига ва чигаллашига олиб келиши мумкин...\nШунинг учун ҳам яқин келажакда Оврупо Иттифоқи ва Туркия муносабатларининг бир кун яхши, бир кун ёмон," бир кун мушт, бир кун гўшт" шаклида давом этишини тахмин қилиш қийин эмас.\nАммо Туркия ҳукумати фақатгина Овруполиклар билан бундай "ади бади айтишиш" билан чегараланиб қолмасдан геополитиканинг бошқа ўйинчилари билан ҳам ўз манфаатларига кўра алоқаларни ривожлантиришга уринмоқда. Бу маънода кеча Сочи шаҳрида бўлиб ўтган Эрдўғон ва Путин орасидаги музокаралар ниҳоятда муҳим аҳамиятга эга бўлди. Русия ва Туркия муносабатлари ҳар икки томон учун манфаатли бўлгани (масалан, иқтисодий алоқаларда) каби, геполитиканинг оловли минтақаси Яқин Шарқ учун ҳам муҳим аҳамият касб этади. Эрдўғон кеча Путин билан ўтказган музокараларидан кейин "помидордан" бошқа (Туркиянинг Русияга помидор сотишидан бошқа) бутун масалаларда Русия томони билан келишиб олдик деди. Бу масалалар шулар эди: Рус газининг Туркия орқали Оврупога сотилиши, Русиянинг Туркияда атом электр станцияси қуриши ва яна Туркиянинг Русиядан S 400 ҳарбий ракета ҳимоя тизимларини сотиб олиши ҳақида гап бормоқда. Бу масаларда икки томоннинг келишиб олишгани катта эҳтимол доирасидадир. Бунинг ёнида иқтисодий алоқаларни кучайтириш, икки томонлама визаларни қулайлаштирш каби масалалар ҳам музокара қилинди. Шу билан бирга Эрдўғон Суриянинг Идлиб минтақасида урушни тўхтатишга келишилганини ҳам айтиб ўтди...\nАгар таққослайдиган бўлсак, Эрдўғондан бир кун олдин Сочига Олмония Бош Вазири Маркель хоним ташриф қилган, аммо Русия ва Олмония орасидадаги музокаралар Русия ва Туркия орасидаги музокалара каби қизғин ўтмаган ва Путин ва Маркелнинг бирор масалада келишгани баён қилинмаганди.\nТойиб Эрдўғон Сочидан олдин Ҳиндистонга сафар қилиб, геополитикада тобора фаоллашгиб бораётган бу мамлакат раҳбарлари билан ҳам музокаралар ўтказганди.\nТойиб Эрдўғоннинг май ойида АҚШ, Хитой раҳбарлари билан музокаралар ўтказиши ва Овруподаги НАТО раҳбарлари олий учрашувларида қатнашиши ҳам режалаштирилган.\nХулоса қиладиган бўлсак, Туркияда, айниқса 16 Апрелда ўтказилган референдумдан кейин ички вазиятнинг барқарорлашганини ва бу мамлакатнинг геополитикадаги ўрнининг янада мустаҳкамлашганини айтиш мумкин. Бу роль аввало Туркиянинг ғарб давлатлари ва мусулмон ўлкалар билан алоқаларда ҳам, тобора ёмонлашиб бораётган ғарб ва Русия муносабатларида ҳам кўприк вазифасини (бу муносабатларда энг камида боғловчи бўлиш) бажариши билан аҳамиятлидир. Бундай кўприк бўлишнинг қийин томони ундан ўтадиган юкнинг оғир бўлиши, осон томони эса қолганларнинг бу кўприкдан ўтиш заруратидир.\nАвтор: Намоз Нормўмин на 00:19


Самарқанд шаҳрида бир йилда нечта никоҳ ва ажрашишлар бўлиши аниқланди\n04:59 / 31.10.2015\nСамарқанд шаҳрида бугунги кунда тўртта ФҲДЁ (ЗАГС) ва битта никоҳ уйи фаолият юритади. Охирги икки йилдаги никоҳ қуриш коэффициентини аниқлаш мақсадида Самарқанд шаҳар никоҳ уйи мудираси Насиба Маматқуловага мурожаат қилинди. Унинг айтишича, 2014 ва 2015 йилларда никоҳ кўрсаткичлари орасидаги фарқ унчалик катта эмас. Статистик маълумотларга кўра никоҳ уйларида 2014 йилнинг дастлабки 9 ой ичида 2058 нафар ёш оила қайд қилинган, 2015 йилда эса бу кўрсаткич 2055 тани ташкил қилган. Самарқанд шаҳри бўйича ҳаммаси бўлиб эса 2014 йилнинг 9 ойида адлия бошқармалари томонидан 3528 нафар никоҳ қайд қилинган, 2015 йилда эса бу кўрсаткич 3205 тани ташкил қилган.\nАжрашишлар коэффициентини аниқлаш учун Самарқанд шаҳри фуқаролик ишлари бўйича судига мурожаат қилинди. Статистик маълумотларга кўра, 2014 йилнинг дастлабки 9 ойида никоҳни бекор қилиш ҳақида 1340 та ариза тушган. Ариза берган жуфтликлардан 543 таси ажратиб юборилган, 226 таси ўз аризасини қайтиб олган, 72 та жуфтлик суд залида ярашган. 2014 йилнинг 9 ойлик ҳисоботига кўра шаҳар судига ажрашиш ҳақида 1260 та ариза тушган, 558 нафар оила Ўзбекистон фуқаролик-процессуал кодексининг 40 ва 41-моддасига кўра ажратиб юборилган, 165 нафар оила ажрашиш ҳақидаги қароридан қайтган ва 91 та оила суд жараёнида ярашган. Статистик маълумотларга кўра, 2015 йилда ажрашиш коэффициенти анчагина камайган.


КИТОБ КАРВОНИ ТОШКЕНТ ВИЛОЯТИДА\nЎзбекистон Ёзувчилар уюшмаси “Ижод” фонди ҳомийлигида нашр этилаётган китобларни беш ташаббус доирасида Республикамиз бўйлаб китобхонларга етказиб бериб келаётир.\nЁзувчилар уюшмаси “Китоб карвони”нинг навбатдаги манзили Тошкент вилоятининг Бўка туманига бўлди. Уюшма томонидан тумандаги Ахборот кутубхона марказига 3000 дона китоб совға қилинди. Унда бадиий адабиётларни топширишга бағишланган “Китоб – маънавият кўзгуси” мавзусидаги адабий-бадиий кеча ташкил этилди.\nТадбирда Ўзбекистон Ёзувчилар уюшмаси раисининг ўринбосари, шоир Ғайрат Мажид, Бўка тумани ҳокими Низомиддин Аббосов ҳамда умумтаълим мактабларини олтин ва кумуш медал билан тамомлаган ўқувчилар ва уларнинг ота-оналари иштирок этди.


3989 марта кўрилган\nБу ҳадисдаги «Аллоҳнинг Муҳаррам ойи» деб ойни Аллоҳга қўшиб айтишдан мақсад, бу ойнинг фазлини баён қилишдир. Мулло Алий ал-Қори «ҳадиснинг зоҳирий маъносидан муҳаррам ойининг ҳаммаси тушунилмоқда» - дедилар. Лекин, пайғамбар соллаллоҳу алайҳи ва саллам рамазондан бошқа бирор ойда тўла рўза тутмаганлари собит бўлган. Шунинг учун бу ҳадисдан муҳаррам ойида тўлиқ рўза тутиш эмас балки, унда иложи борича кўпроқ рўза тутишликка тарғиб қилинганлиги тушунилади.\nПайғамбар соллаллоҳу алайҳи ва саллам дедилар: «Мен Аллоҳдан Ошуро кунининг рўзасини ўтган йилга каффорот қилишини умид қиламан» (каффорот бирор қилинган ёмон амални ювиб юборувчи амал ёки нарса, ҳадиснинг маъноси ўтган йилда қилинган кичик гуноҳлар.) Аллоҳ таолонинг бизга бу каби унинг рўзаси билан бир йиллик гуноҳ сағираларни ювиб юборадиган бир кунни бериб кўйиши, роббимизнинг мислсиз фазлу карам соҳиби эканлигига далолат қилади.\n«Бу кунда рўза тутиш жоҳилият даврида пайғамбаримиз келишларидан аввал ҳам маълум бўлган, Оиша онамиз розияллоҳу анҳодан собит бўлган ривоятда дейдилар: «Жоҳилиятдаги одамлар ҳам у кунда рўза тутар эдилар». Имом Қуртубий айтадилар: «Қурайш бу куннинг рўзасини тутишда Иброҳим алайҳис-салом каби ўзларидан аввалгиларнинг шариатларига мувофиқ амал қилган бўлишлари мумкин. Пайғамбар соллаллоҳу алайҳи ва саллам ҳам Маккадалик вақтларида бу кунда рўза тутганлари ривоятларда собит бўлган, Мадинага ҳижрат қилганларида яҳудларнинг бу кунда жамланишиб байрам қилаётганларини кўрдилар, шунда улардан бунинг сабабини сўрадилар, улар юқордаги ҳадисда зикри ўтганидек жавоб бердилар. Пайғамбаримиз яҳудларга хилоф ўлароқ бу кунни байрам қилмасдан балки, унда рўза тутишга буюрдилар. Имом Муслимнинг ривоятларида «Ошуро яҳудлар уни улуғлаб байрам қиладиган кун эди» дейилади.\nПайғамбаримиз соллаллоҳу алайҳи ва салламнинг бу кунда рўза тутишга буюришларига ундовчи нарса яҳудларга хилоф иш тутишни севишлик бўлиб уларнинг оғизлари очиқ бўладиган ийд кунида рўза тутишдир.» («Фатҳул борий шарҳу саҳиҳил Бухорий» даги Ҳофиз Ибн Ҳажарнинг сўзларидан қисқартириб келтирилди).\nЯҳудларга янада қаттиқроқ хилоф иш қилиш учун улар бу кунда рўза тутадиган бўлсалар улардан аввал бир кун кўшиб рўза тутишга расулуллоҳ соллаллоҳу алайҳи ва саллам амр этганлар:\nАбдуллоҳ ибн Аббос розияллоҳу анҳумо ривоят қиладилар: «Расулуллоҳ соллаллоҳу алайҳи ва саллам Ошурода рўза тутиб ва бунга буюрганларида саҳобалар айтдилар: Бу яҳуд ва насоролар улуғлайдиган кун. Расулуллоҳ соллаллоҳу алайҳи ва саллам «ин ша Аллоҳ келаси йил бўлса тўққизинчи кунни ҳам тутамиз» дедилар. Келаси йил келмасдан туриб Расулуллоҳ соллаллоҳу алайҳи ва саллам вафот этдилар» (Имом Муслим ривояти).\nСалаф уламолари тўққизинчи ва ўнинчи кунларда рўза тутиш мустаҳаб дедилар. Чунки, пайғамбар соллаллоҳу алайҳи ва саллам ўнинчи кунни тутиб тўққизинчи куннинг рўзасини ният қилган эдилар.\nБаъзи уламолар тўққиз билан ўнни бирга қўшиб тутишнинг сабаби ўннинг ўзида рўза тутиш билан яҳудларга ўхшаб қолмаслик бўлса керак дедилар.\nАйтиб ўтилган сўзларга биноан Ошуро рўзасини тутишнинг бир неча кўринишлари бор экан, унинг энг ози фақат ўнинчи кунни тутиш, ундан кейингиси тўққизинчи кунни кўшиб тутиш, ундан кейингиси эса ўнинчига ўн биринчини қўшиб тутиш. Муҳаррамда қанча кўп рўза тутилса шунча яхши.\nОшуро рўзаси нимага каффорот бўлади\nИмом Нававий роҳимаҳуллоҳ шундай дедилар: «Барча кичик гуноҳларга каффорот бўлади, бунинг маъноси у (рўза тутган)нинг катта гуноҳларидан бошқа барча гуноҳлари кечирилади деганидир».\nЯна сўзларида давом этиб дедилар: «Арафа кунининг рўзаси икки йилга каффорот бўлади, Ошуроники бир йилга, намоз ўкувчининг «омини» фаришталарнинг оминларига мувофиқ келса унинг аввалда қилган гуноҳлари кечирилади. Зикри ўтган амалларнинг ҳаммаси каффорот учун яроқлидир, агар каффорот қилиниши керак бўлган гуноҳ сағиралар топилса каффорот қилади, кабира ҳам сағира ҳам топилмаса бу амаллар соҳибига ҳасанотлар ёзилади, унинг даражаси бир поғонага кўтарилади. Агар бу амаллар битта ёки бир нечта гуноҳ кабирага йўлиқсаю гуноҳ сағираларга йўлиқмаса кабираларни енгиллатишини умид қиламиз» («Алмажмуъ шархул-Муҳаззаб» 6-жуз Арафанинг рўзаси)\nШайхул ислом Ибн Таймийя айтадилар: «Таҳорат, намоз, рамазон рўзаси, Арафа ва Ошуронинг рўзалари гуноҳ сағиралар учунгина каффорот бўлади»\nБаъзи кишилар Ошуро ёки Арафа каби кунларнинг рўзаси билан алданиб қоладилар, ҳаттоки баъзилари шундай дейди: Ошуронинг рўзаси бир йиллик гуноҳларни ювиб юборади, Арафанинг рўзаси бўлса зиёдайи ажр бўлиб (фойдага) қолади. Ибнул-Қоййим дейдилар: «Мана бу алданган кимса рамазоннинг рўзаси, беш вақт намоз Арафа ва Ошуро рўзаларидан улуғроқ ва каттароқ эканлигини билмайди, ҳолбуки, намоз ва рўза бир-бирларининг ўрталаридаги сағираларга каффорот бўлиши учун катта гуноҳлардан сақланилган бўлиши шарт. Рамазон келгуси рамазонгача, жума келгуси жумагача ўрталаридаги кичик гуноҳларни ювиб юборишга қодир бўлиши учун унга катта гуноҳларни тарк қилишнинг қўшилиши зарур. Шу икки иш бирлашгандагина гуноҳ сағираларни ювиб юбора оладилар. Баъзи алданган кишилар қилган тоат-ибодатлари гуноҳларидан кўп деб ўйлайди. Бу бечора қилган ёмон амалларини ҳисоб–китоб қилмайди, бирор гуноҳ иш қилиб кўйдиммикин деб ўйламайди ҳам. Бир яхши амал қилса, унга маҳкам ёпишиб олади, бу одам ҳудди тили билан бир кунда юз марта тасбеҳ ёки истиғфор айтган сўнгра мусулмонларни ғийбат қилган ва уларнинг обрўларига путур еткизган, куни бўйи Аллоҳ рози бўлмайдиган гапларни сўзлаган кишига ўхшайди. Бу каби одамлар тасбеҳ ва таҳлилларни улкан-улкан ажрларига қарайдилар ва лекин, ғийбатчи, ёлғончи ва уйдирмачиларнинг жазоларига қиё боқмайдилар, бу қип-қизил хом қаёлликдир».\nАзиз биродарлар, бу улуғ ойда хар хил бидъат ишлардан узоқ бўлинглар! Баъзи одамлар бу кунни байрам қилсалар бошқалари уни мотам куни қиладилар. Хар икки амал суннатга хилофдир. Бу кунни мотам куни қилувчиларнинг даъволарига кўра бу кунда Ҳусайн ибн Алий розияллоҳу анҳумонинг қатл қилингандир. Улар рофиза-шийъалардир, уларнинг йўлларига эргашиб ислом қайтарган юзига уриб, кўйлакларини йиртиб, доду фарёд чекиб, баданларига занжирлар билан уриб, қонатиб аза тутишдан эхтиёт бўлинг! Бу ислом динига ёт бўлган бидъат ишдир. Ислом уларнинг бу амалларидан покдир, Аллоҳ бандаларига мехрибондир, уларни бу каби ўзини ўзи азоблайдиган амалларга буюрмайди.\nКелинг азиз ака-укалар ва опа-сингиллар бу улуғ айёмларда Аллоҳнинг ибодатига тиришайлик, Аллоҳ рози бўладиган ишларни қилиб, у суймайдиган амаллардан четланайлик!\nАллоҳ таоло барчаларимизни ўзи суйиб рози бўладиган амалларга муваффақ айласин, тўғри йўлидан адаштирмасин!\nТайёрловчи: Абу Закариё ал Маданий 07/03/2003


Жаҳонгир Артикходжаев «Alshaya Group» компанияси минтақавий вакили Нэнжи Менхотра билан учрашди\n21 Янв 2020 2381\nУчрашув давомида томонлар ўзаро ҳамкорлик масалаларини хусусан, Тошкентда жаҳонга машҳур “Starbucks” қаҳвахоналари тармоғини очиш истиқболларини муҳокама қилдилар.\nЎзаро мулоқот давомида Тошкент шаҳар ҳокими юртимизда олиб борилаётган ижтимоий-иқтисодий ислоҳотлар, қулай инвестицион муҳит хорижий ҳамкорлар билан алоқаларни ривожлантиришга хизмат қилаётганини таъкидлади. Шунингдек, меҳмонларга Тошкент шаҳрининг ижтимоий-иқтисодий, инвестицион ҳамда туристик кўрсаткичлари ҳақида маълумот берди.\nХорижий томон яқин беш йилга мўлжалланган демографик ўсиш кўрсаткичларига асосланиб, шаҳар инфратузилмаси ва коммуникацияларини ривожлантириш масаласига ҳам тўхталиб ўтди.\nКомпаниянинг минтақавий вакили Нэнжи Менхотра Тошкент шаҳри ҳудудида 4 ва 5 юлдузли меҳмонхоналарни қуриш лойиҳасига катта қизиқиш билдирди.\nУчрашув натижаларига кўра, хорижий томон “Starbucks” қаҳвахоналари тармоғи ва меҳмонхоналарни очиш лойиҳасини амалга ошириш учун зарурий ҳужжатларни тайёрлаши ҳақида маълумот берди, дея хабар беради пойтахт ҳокимлиги матбуот хизмати.\nМаълумот учун, “Alshaya Group” – чакана франшизанинг етакчи халқаро оператори бўлиб, Яқин Шарқ ва Шимолий Африка, Россия, Туркия ва Европада 90 та истеъмол брендларига ҳамда кўчмас мулк, қурилиш, меҳмонхоналар, автомобиль ва умумий савдо соҳасида холдингларга эгалик қилади.


Сурхондарёда ҳокимият вакиллари ва маҳаллий аҳоли ўртасида жанжал келиб чиқди – видео - UzNews.uz\nЎзаро келишмовчилик натижасида бир неча ички ишлар ходимлари ҳамда маҳаллий аҳоли вакиллари тан жароҳати олишди.\nЎзбекистон Бош прокуратураси бу борада расмий баёнот берди.\nШу куни соат 15:00 лар чамасида ишчи гуруҳ томонидан юқоридаги манзилга борилганда юқоридаги фуқаролар ва уларнинг қариндошлари қўлларида бензин, таёқ, белкурак, тош ва бошқа нарсалар билан қуролланган ҳолда ишчи гуруҳ олдига чиқишган.\nУшбу ҳолатда жамоат тинчлигини сақлаш ва вужудга келиши мумкин бўлган тартибсизликларнинг олдини олиш мақсадида туман ИИБ ходимлари жалб қилинган. Ҳокимият вакиллари ва туман ИИБ ходимлари томонидан тушунтирилишига қарамасдан фуқаролар ҳокимият вакиллари ва ИИБ ходимларига қўлларидаги нарсалар билан ташланиб кетишган. Ноқонуний равишда қурилган уй-жойлар ишчи гуруҳ томонидан бузилиши имкони бўлмаган.


“Тоғли Бадахшонда жангарилар тўплангани қўшин киритишга сабаб бўлган” « O'zbekiston ERK Demokratik Partiyasi\n“Тоғли Бадахшонда жангарилар тўплангани қўшин киритишга сабаб бўлган”\n“Тоғли Бадахшоннинг пойтахти Хоруғда олиб борилган ҳарбий амалиётлар Афғонистон билан чегарада босқинчилар йиғилгани боис ўтказилган”, дея маълум қилди Тожикистон президенти қошидаги Стратегик ислоҳотлар ўтказиш маркази.\n03 August 2012 - 15:22\nАфғонистон хавфсизлик хизматлари маълумотларига кўра, афғон Бадахшонида 400 дан 1000гача тўпланган жангариларнинг мақсади тожик Бадахшонидаги вазиятни издан чиқариш бўлган.\nМурожаатда айтилишича, айнан қўшни Афғонистон билан боғлиқ, бутун минтақадаги вазият Тожикистон ҳукуматини Хоруғда хавфсизлик чораларини кучайтиришга ва ҳудуддаги қуролли кучлар сонини оширишига олиб келган.\nКузатувчилар чегара қўшинларининг подполковники Толиб Айёмбековнинг унга қарши амалиётлар бошланадиган бўлса,”афғон жангариларига мурожаат қилиши” ҳақидаги гапларини расмийлар анча жиддий қабул қилганлигини айтишган. Ҳукумат айнан Айёмбековни хавфсизлик хизмати генерали Абдулло Назаровнинг ўлимида алоқадорликда айблаган.\n24 июлда 2 мингдан уч минггача аскарлар Тоғли Бадахшон вилоятига махсус амалиёт ўтказиш учун жалб қилинган. Расмий хабарларга кўра, кучишлатар тизимларнинг 12 ходими, 30 жангари ва бир тинч фуқаро ҳалок бўлган.\nНорасмий манбаларга биноан ўлдирилганларнинг сони икки юздан ошган, уларнинг ярми тинч фуқаролар бўлганлиги айтилади.\nХоруғда ўзаро оташкесим эълон қилингандан сўнг ҳукуматнинг асосий қўшинлари олиб чиқилган бўлсада, Тоғли Бадахшонда 500 кишидан иборат тузилмани қолдиришга қарор қилинган.\nМахсус амалиёт давомида жангларда фаол иштирок этган Афғонистоннинг саккиз фуқароси қўлга олингани хабар қилинган.


“Ота” ва халқ ўртасида “жарлик” ҳосил бўлган! « Ўзбекистон Халқ Ҳаракати\n“Ота” ва халқ ўртасида “жарлик” ҳосил бўлган!\n05 September 2013 - 10:30\nАмерика Қўшма Штатларининг президенти Барак Обама ўз фуқароларини қабул қилиш учун, интернетда ўзининг шахсий блоги ва электрон манзилига эга. Унинг олдига кирмоқчи ва у билан суҳбатлашмоқчи бўлган америка фуқаролари аввало интернет орқали мурожаат қилишади. Сўнг фуқаролар муаммоси юзасидан ўзининг электрон почтасига келган хатлар билан танишиб чиқиб, ўз таклифларини билдиради. Бундан шундай хулоса чиқариш мумкинки, Америкада интернет чегарасиз эканлигидан далолат беради. Хаттоки, президент билан фуқаролар ўртасидаги учрашув вақти келгунича Барак Обама ўша фуқаронинг насл-насаби, ирқи, миллати, нима иш билан бандлиги, унинг иқтисодий, ижтимоий ва сиёсий қарашлари билан қизиқаркан. Барак Обама, фуқароларнинг мурожаатларини кўриб чиқаётган вақтда, ҳеч бир нарсани кўздан узоқлаштирмас экан. Фуқарони нима масала қийнаётгани ва нима муаммоларга дуч келганлиги тўғрисида, ипидан игнасигача ўрганиб чиқаркан. Америка фуқароларининг муаммолари ҳал қилингунча ёки учрашув вақти белгилангунича Барак Обама фуқароларнинг ишларини ва мурожаатларини тез кунда ва қисқа вақт ичида ҳал қилиб ҳам бўлар экан…\nБарак Обама ҳар бир фуқаро билан учрашганида, ўз фуқароларига шундай савол билан ҳам мурожаат қилар экан. Яъни, “Сиз менинг олиб бораётган сиёсатимдан розимисиз? Мен Американи бундан-да гўзал, фаровон, эркин ва ҳур демократик давлат қуруш учун, нима иш ва нималар қилишим керак шу тўғрисида Сизнинг маслаҳатларингиз менга жуда –жуда ҳам, зарур?” Мамлакат президенти шу савол-жавоблар орқасидан фуқароларнинг яшаш тарзидан огоҳ бўлар экан. Шу муаммоларни ечимини тезда ҳал қилиш мақсадида, Барак Обама ўзининг қўл остидаги “команда”сига муҳим топшириқлар бериб унинг натижаси юзасидан суриштириб чиқар экан…\nКўп давлатларда Президент сайловлари ўтказилгунича ҳар бир президент номзоди кўрсатилишидан олдин, бўлажак президент фуқаролар билан кўча ва ҳиёбонларда тўғри келган жойда учрашиб, “мен бўлажак Америка президентлигига ўз номзодимни кўрсатмоқчиман? Сиз шунга нима фикр билдирасиз? Сизни қандай муаммолар қийнамоқда?” каби саволлар берар ва ўзининг дастури билан таништирар экан…\nБизнинг жонадон Ўзбекистондачи? Бизнинг президентимиз Ислом Каримов Америка президенти Барак Обама каби иш юритармикан? Ҳалқнинг дарди ва алами билан ўртоқлашармикан? У киши ҳам ўзи олиб бораётган “сиёсати” ҳақида фуқаролар билан суҳбат қурармикан? Биз баъзи бир фуқароларимизнинг фикри билан ўртоқлашдик…\nУлар бизга, “Каримовнинг ўз ҳалқидан қўрқиши, фуқароларни муаммоси билан шуғулланиши учун жойлардаги порахўр ҳокимларга ишониши. Мамлакат ичида юз бераётган воқеалар юзасидан, “холисона фикр” ва “ижтимоий фикр”ларни МХХнинг ходимлари орқали ёки бўлмаса Каримовга “содиқ” бўлган инсонлардан эшитар экан…”\n“Президент ва фуқаролар ўртасида катта жарлик ҳосил бўлган. Бу жарлик устида “кўприк” қуришнинг ҳеч қандай йўли ҳам қолмади. Жарлик кундан-кун катталашиб бормоқда. Ҳалқ эса, ўзининг “ота”сидан юз ўгирганига ҳам мана роппа-роса 24 йил бўлди. Каримов эса, ўзини “даҳо” деб санаса, Халқ эса уни “аҳмоқ, ғариб бир подшо” деб сийлашади…”\nИслом Каримовнинг қабулида бўлганмисиз? Ёки, у кишини кўрганмисиз? деб юртдошларимизга савол билан мурожаат қилдик. Улар бир овоздан, “ЙЎҚ” деб жавоб беришди. Нега энди бундай?! Ахир, Сиз Ислом Каримов учун овоз бергансиз? Мамлакат президентлигига, “муносиб номзод” деб сайлагансиз? Нега президент Сизни ўз қабулига киритмайди? Ёки, Ўзбекистонда муаммолар йўқми? Ўзбекистон халқи Америка ва бошқа давлатлардан нимаси билан фарқ қилади??? каби саволлар миллатдошларимизни қийнаб қўйди…\nПрезидент аппаратига борган инсонларнинг кўпчилиги ўз муаммосининг ечимини кутиб яшайди. Охирги марта Ўзбекистон Президенти аппаратига бориб келган юртдошларимизнинг билдиришича, “президент аппаратига борсангиз, ҳувиллаб қолган. Худдики, “эшоннинг ҳовлисидай”. Ҳеч бир инсонни учратмайсиз ва кўрмайсиз. Аппаратда ўтирган ходимларни кўрсангиз нима иш қилишларини билмай, телевизор ва газеталарда босиб чиқарилаётган ёлғонга тўла “проблема”лар хақида ўқиб ўтиришади. Баъзан шундайлари ҳам борки, собиқ Иттифоқдан қолиб кетган, қаланғи-қасанғи инсонлар, муккайиб, чол бўлиб қолган бўлса-да, ҳали ҳам ишлаб юришибди”. Президент аппаратида ойлик-маош яхши бўлса керак-да? “Фаррошидан то боғбонигача 2-3 миллион артофида маблағ олар экан” деб эшитдик. Бу пуллар эзилган ўзбек фуқароларининг пулларидир. “Ҳа, нима қилибди? Ўзбекистон президенти Ислом Каримов 75 ёшга тўлган бўлса-да, мамалакатни бошқармоқда. Биз 80-85 ёшда бўлсак ҳам, “ мана мен” деган ёшларни ишини қиляпмиз” дейишмоқда….”\n“Энди ўзингиз ўйланг! Бутун ўзбек ёшлари, Қозоғистон ва Россияга, “бир бурда нон” топиш учун ишга кетган бўлса, ундан кейин Каримовнинг жойига ким ҳам талабгор бўлиб чиқарди? Оддий ҳалқдан бирор бир инсон чиқиб, “мен Ўзбекистон Президенти бўламан!” деб кўрсинчи. Унинг бутун-бир уруғ-аймоғи ва етти пушти қирилиб кетади. Каримовга ўзига ўхшаган, “ўзига мос ва ўзига хос” ўйлайдиган инсонлар керак. Ана ўшаларгина, “ Ўзбекистон Президенти” бўлади. Ҳалқнинг қонини зулукдай сўрадиган, ўз халқининг бошида калтак синдирадиган “озод инсон”ларгина президент бўлишлари мумкин…”\n“Ҳокимга ариза билан мурожаат қилсангиз сизни тингламайди. Унинг устидан шикоят қилиб вилоят ҳокимига борсангиз у ерга киритишмайди. Кейин эса, мамалакат президентига ариза билан мурожаат қилсангиз сизнинг аризангизни президент аппарати олиб бир чеккага суриб қўяди-да, вилоят ва туман ҳокимларига “сразу” телефон қилиб, “фалончи Сизнинг устингиздан думалоқ хат ёзган, тезда Тошкентга етиб келинг. Келмасангиз масала чатоқ”. Президент аппаратининг ходими муттаҳам ҳаром томоғи учун сизни аризангизни сотиб кун кўради. Шу билан, “Сизнинг Ўзбекистон президенти номига ёзган аризангиз батафсил ўрганиб чиқилди. Аризангизда кўрсатилган важлар ўз тасдиғини топмади?” деб жавоб беради. Ёки бўлмаса, “Сизнинг масалангизни кўриб чиқиш учун, вилоят ҳокимига юборилди” деб оқ қоғозни икки қатор сўз билан қора қилиб юборишади. Вилоят ҳокими эса ариза билан ўз вақтида танишиб чиқмай, конверт юзига қараб, “ Аризани кўриб чиқиш учун туман ҳокимига юборилсин!” деган “виза” қўйилади. Туман ҳокими эса, “Ҳа, Тошкентга яхши бориб-келдингизми? Бир айланиб, томоша қилай” дебсизда. Шундай экан нима қилардингиз оворайи сарсон бўлиб. Ўзимиз “ҳал қилиб берамиз” деб айтганди-ку? Сабрингиз чидамадими?” деб сизни “яхши” кутиб олишади. Шунда сиз, икки букилиб қўлларингизни кўксингизга қўйиб, “Энди ҳоким бобо, Сиздан қолар ишнинг ўзи йўқ. Биз ҳам, Президентимиз Ислом акани муборак қўлларини ва ўзларини зиёрат қилгани боргандик. Афсус, у кишининг вақтлари йўқ экан. Кўп вақтлари иш билан банд эканлар. Биз бир оддий ночор инсон бўлсак, ким ҳам бизни эшитарди. Ҳали ҳам бахтимизга, Сизга ўхшаган ҳокимлар бор. Мамлакатимиз обод. Мени бир қошиқ қонимдан кечинг! Мен билмабман, бир саводсиз, нотовон одам бўлсам. Борингизга, “шукур”. Аллоҳ Сизни болаларимизни бошига эсон-омон сақласин!” деб дуойи жонингизни қилиб юрибмизда. Мана шугина йиққаним ва терганим. Болаларимнинг ризқидан қийиб сизга атаганим бор. Шуни олинг!” деганингиздан кейин, хоким жаноблари, “эй нима қилардингиз, ээ, чўғи камроқ-ку? Ҳа, майли берганига шукур! “Ердан топсанг ҳам, санаб ол” деганларидек, ҳоким бобомиз пулни чўнтакка уради. Қарабсиз-ки, муаммолар ечимини ўйлаб аста-секинлик билан кунни тунга улаб санаб юрасиз. Бир вақт қарасангиз, ҳал қилиниши керак бўлган муаммо бошқа олғирлар томонидан ҳаллаб юборилади. Ҳа, нима ҳам дердик. “Бозор иқтисоди. Рақобат бор жойда. Олғирлар ҳам бўлади-да”…\nЭнди шундай бўлганидан кейин Ислом Каримовнинг қабулига бориб нима қиласиз?! Ислом Каримов билан суҳбатлашиб ҳам нима фойда топасиз? Сизнинг ишларингизни маҳаллий хокимият органлари бир зумда ҳал қилиб берса. Улар масалани ўзларидан ҳам орттиришмайди. Улар ҳам, “ватан учун ёниб, куйиб” кечаю-кундуз меҳнат қилмоқда. Шу туфайли биз Каримов қабулига ёзилмаймиз. У киши ҳалқимизнинг, “кечаю-кундуз тинчлигини ўйлайдиган шахс. У кишини безовта қилиш мусулмончиликка тўғри келмайди. Эскилар бир гап айтганлар, “Подшо Аллоҳнинг ердаги сояси” Қайси аҳмоқ бу гапни ўйлаб топган ўзинг ҳайрон ва бедорсан…”


Redmi K20 Pro Exclusive Edition'нинг баъзи жиҳатлари расман тасдиқланди - Terabayt.Uz\nRedmi K20 Pro Exclusive Edition'нинг баъзи жиҳатлари расман тасдиқланди\nXiaomi компанияси Redmi K20 Pro смартфонининг Хитой бозори учун мўлжалланган Exclusive Edition версиясини тақдим қилиши ҳақида кеча хабар тарқалган эди. Бугун эса қурилманинг бир қатор жиҳатлари расман тасдқиланди. Redmi Weibo'даги расмий саҳифасида девайс янги Snapdragon 855+ чипида ишлаб, 12ГБ RAM ва 512ГБ ROM'га эга бўлишини маълум қилди. Шунингдек, постда телефоннинг илк тасвирларини ҳам ошкор қилинган. Бундан к ўриш мумкинки, янги қурилма олд ва орқа томондан redmi K20 билан бир хил. Бошқа техник жиҳатлар ҳам бир хил бўлиши эҳтимоли юқори.\nДисплей 6.39 дюймли AMOLED панель бўлади. Селфилар учун 20 мегапикселли корпусдан сизиб чиқувчи олд камера модули ўрнатилган бўлса, орқа камералар жамланмаси 48 мегапикселли асосий, 13 мегапикселли ўта кенг бурчакли ва 8МП телефото камералардан иборат бўлади. Аккумулятор сиғими ҳам 4 000 мА/соат бўлиб, 27 ваттли зарядлаш технологияси қўллаб-қувватланади.\nКомпания Тошкент вақти билан кеч соат 5 да бошланувчи эртанги тақдимот маросимини жонли эфирда узатади. Тафсилотларини биз билан кузатиб боринг.\nЎҚИНГ: Redmi K20 қанчалик чидамлилигини кўрсатди (+видео)\n#Xiaomi Redmi K20


УМИДЛАР ЮЗ ОЧАР СЎЗЛАР МАВЖИДА – Тошкент Ҳақиқати\nУМИДЛАР ЮЗ ОЧАР СЎЗЛАР МАВЖИДА\n15 июнь № 48 (13101) | Ёшлар овози\nЁшликни баҳорга менгзашади. Дарҳақиқат, баҳорий гўзаллик кимни ҳайратга солмаган, кимни лол қолдирмаган. Баҳорда ниш ўрган майса, лаб очган куртак, ифори оламни тутган гуллар – барча-барчаси ҳайрат оламига очилган эшик. Бу севишга, севилишга чорлов.\nАслида баҳор гўзаллиги шоирларни яратса не ажаб? Чунки, шоир қалби гулдек нафис, шабнамдек шаффоф, ирмоқдек ўйноқи. Шоирлар ҳам кулиб, ҳам бўзлаб, ҳам ўзини ўзи овутиб шеър ёзадилар. Шоир қалбининг туғёни баҳор туғёнидек завқли.\nЖисм малҳами балки дори-дармондадир. Аммо, кўнгил малҳами сўзда. «Оҳ, сенинг ёшлигинг менда бўлсайди!» Нақадар орзиқиб, соғинч билан айтилган бу нидо куни кеча бизнинг дилимиздан ҳам ўтди, десак ҳамроҳларимиз мени қўлласалар керак. Муддаога ўтсак, биз ўтган ҳафтанинг жума куни Сирдарё вилоятининг Гулистон шаҳрида ҳайратлари кўзларига, шиддатлари ўзларига, изҳорлари сўзларига сиғмаган ёшларни кўриб, рости, юқоридаги хитобни эсладик. Айни пайтда шукр қилдик, ҳузурландик. Муҳтарам Президентимиз Шавкат Мирзиёев бежизга ижодкорларга ғамхўрлик қилмаётгани, ёш истеъдод соҳибларини излаб топишга, кашф қилишга, уларни илҳомлантиришга чорламаётганига яна бир карра имон келтирдик.\nТошкент, Сирдарё вилоятлари ёш ижодкорларининг ҳудудий семинари ўзига хос адабиёт байрамига айланиб кетди, десак муболаға бўлмас. Анжуманнинг очилиш тантанасида сўз олган Ўзбекистон Ёзувчилар уюшмаси раиси, халқ шоири Сирожиддин Саййид, Сирдарё вилояти ҳокими Ғофиржон Мирзаев, таниқли шоир Саъдулла Ҳаким, Ёзувчилар уюшмаси Сирдарё вилояти бўлими раҳбари Ҳаётхон Ортиқова ва бошқалар бугун юртимизда ижод аҳлига яратилган шарт-шароитдан тўлиб-тошиб гапирдилар. Вилоятларда ардоқли адибларимиз номига очилган ижод мактаблари фаолиятининг асл мақсад-муддаоси борасида сўз юритдилар.\nМиллат куйчиси бўлишга шайланган, ижод оламида ўз йўли, ўз сўзи, ўзлигини излаётган ёш қалам соҳибларига ижодкор масъулияти, сўзга, тилга муносабат, устоз ижодкорлар ҳаёт тажрибасидан баҳраманд бўлиш йўллари ҳақида ўз нуқтаи назарларини билдирдилар. Бир сўз билан айтганда, ёшлар ўз ижодий машқлари билан устозлар кўригидан ўтдилар. Ташбеҳларни товлантириб шеър ўқиган тенгдошларининг шеърини тинглаб, кўзлари порлаб кетган, энтикиб қўйганлар ҳам бўлди. Зеро, яхши шеър лаҳзанинг сўздаги сурати, яхши ташбеҳ маънолар нурланиб турган сўзнинг сийрати. Яхши шеър эса ўзидан ўзи ёзила қолмайди. У том маънода истеъдод маҳсули.\nАтоқли авар шоири Расул Хамзатов ёш шоирларга берган маслаҳатларида «Менга мавзу эмас, кўз беринг, деб айтгин», деган экан. Чунки, шоир тийрак нигоҳ соҳиби бўлмоғи, ойнинг ўроғида қалам йўнмоғи, юлдузлар юзидан ҳайрат термоғи, қофиянинг қўнғироғига эмас, сўзнинг сифатига, сийратига асир бўлмоғи, маънодан маъно изламоғи керак.\nШукрким, ёш ижодкорларнинг Зомин семинаридан олдин вилоятлараро ўтказилаётган ҳудудий мушоираларда истеъдодли ёшларнинг бўй кўрсатгани, шеърларида ҳам замон шиддати, ҳам асрий қадриятлар фалсафаси, ҳам ташбеҳлар мавжи борлиги бизни хушнуд этди. 17-20 ёш оралиғидаги бу умидли ёшларнинг шеърларини тинглаб, беихтиёр ҳазрат Навоийнинг «Умидим шулки, умидингға еткайсен», деган сатрлари дилдан ўтди.\nБиз бугун қадрли газетхонларимиз эътиборига вилоятимизнинг бир гуруҳ ёш ижодкорлари, яъни семинар иштирокчиларининг машқларидан ҳавола қилмоқчимиз. Уларнинг номлари матбуотда илк бор эълон қилинмоқда. Умидвормизки, «Тошкент ҳақиқати» газетаси ўқувчилари бу шеърларни ўқиб, бизнинг юқоридаги хуш ниятларимиз ва ифтихорларимизга шерик бўладилар. Айни пайтда дил-дилдан ёшларимиз камолини тилаб қўядилар.\nЎзбекистон халқ шоири, Ёзувчилар уюшмаси вилоят бўлими раҳбари\nX Тохиров\t2018-07-31T19:54:15+00:00\nшамол: 4м/с ←↑←


САРҲИСОБ ҚИЛИНДИ – Сирдарё вилояти касаба уюшмалари ташкилотлари бирлашмаси Кенгаши\n2020 йил 27 февраль куни Гулистон шаҳар 2-умумтаълим мактабида мактаб маъмурияти яъни иш берувчи ва мактаб касаба уюшмаси ўртасида 2017-2019 йиллар учун тузилган Жамоа шартномасининг 2019 йилдаги ижроси бўйича жамоанинг умумий йиғилиши ўтказилди. Йиғилишда Масъул ташкилотчи А.Мамарасулов, Гулистон шаҳар кенгаши раиси Ф.Таштанов иштирок этди ҳамда Ф.Таштанов йиғилишга раислик қилди. Йиғилишда мактаб директори М.Қосимова, касаба уюшма қўмитаси раиси К.Ўринбоеваларнинг ўтган даврда амалга оширилган ишлар тўғрисида ҳисоботлари тингланди. Жамоа шартномасининг ижросини назорат қилувчи комиссияси раиси Н.Кенжаева Жамоа шартномаси ижроси бўйича далолатнома билан таништирди. Шундан кейин ташкилотнинг янги 2020-2022 йилларга мўлжалланган жамоа шартномаси маъқулланди ва қабул қилинди.\nШу йиғилишнинг ўзида мактаб бошланғич касаба уюшмаси ташкилотининг ҳисобот-сайлов йиғилиши ўтказилди. Мактаб бошланғич касаба уюшмаси қўмитаси раиси К.Ўринбоева қўмитанинг 2015 йил февраль ойидан 2020 йил февраль ойигача бўлган даврда амалга оширилган ишлар бўйича ҳисобот берди. Ҳисобот юзасидан сўзга чиққан касаба уюшмаси аъзолари Б.Эркинхонов, М.Қосимовалар касаба уюшмаси қўмитасининг ўтган даврдаги фаолияти юзасидан ўз фикр мулоҳазаларини билдириб, унинг ҳисобот даврдаги фаолиятига қониқарли деб баҳо беришди. Кун тартибидаги бошланғич касаба уюшмаси қўмитасининг янги таркиби ва қўмита раисини сайлаш, шаҳар конференциясига делегат сайлаш масаласи кўриб чиқилди ва қарор қабул қилинди. Бошланғич касаба уюшмаси қўмитасининг раиси этиб яна Ўринбоева Камола қайта сайланди. Сайланган қўмита аъзоларини табриклаш ва фикр алмашиш мақсадида Ўзбекистон таълим, фан ва маданият ходимлари касаба уюшмаси Республика Кенгашининг вилоят бўйича масъул ташкилотчиси А.Мамарасуловга сўз берилди, шундан сўнг йиғилишга якун ясалди.\nкасаба уюшмаси Гулистон шаҳар Кенгаши раиси Ф. Таштанов\n← ОЧИҚЛИК ВА ОШКОРАВИЙ РУХИДА\nХОРАЗМГА САЁҲАТ →\n29.01.2016 sirdaryo МУРОЖААТЛАР ТАҲЛИЛИda fikr bildirishni o'chirish\nСИРДАРЁ ВИЛОЯТ КАСАБА УЮШМАЛАРИ ТАШКИЛОТЛАРИ БИРЛАШМАСИ РАИСИНИНГ ВИРТУАЛ ҚАБУЛХОНАСИ ИШГА ТУШДИ\n11.04.2017 sirdaryo СИРДАРЁ ВИЛОЯТ КАСАБА УЮШМАЛАРИ ТАШКИЛОТЛАРИ БИРЛАШМАСИ РАИСИНИНГ ВИРТУАЛ ҚАБУЛХОНАСИ ИШГА ТУШДИda fikr bildirishni o'chirish\n19.02.2018 sirdaryo 0


Барча дорихоналардан топиш мумкин бўлган дори воситалари\n16:57 / 13.12.2016\nЎзбекистон Республикаси Соғлиқни сақлаш вазирининг 2016 йил 6 декабрдаги 2846-сонли буйруғи билан мамлакатимиздаги барча дорихоналарда бўлиши мажбурий бўлган дори воситалари ва тиббий буюмлар рўйхати тасдиқланди. Бу ҳақида 13 декабрь куни Соғлиқни сақлаш вазирлигининг расмий сайтида маълум қилинди.\nРўйхатга 70 хил дори воситаси ва 6 хил тиббий буюм киритилган.\nМанбага кўра, рўйхатга киритилган дори воситаларининг ўрнига худди шу таркибдаги таъсир қилувчи моддалар ва дори шаклига эга бўлган ҳамда Ўзбекистонда рўйхатдан ўтган бошқа дори воситалари тан олинади.\nБу ҳужжат қонун ҳужжатлари таъсирини баҳолаш тизими порталида муҳокама учун жойлаштирилганда, батафсил маълумот берилган.\nҲужжат давлат тилида қабул қилинган. У 2017 йилнинг 12 мартидан кучга киради.\nЧет эллик меҳмон ҳайрати: “Сизларда дорихона жуда кўп экан, сабаби нимада?”\nЎзбекистон ва АҚШ янги марказни очди\n18:36 / 12.04.2018\nШошилинч тиббий ёрдам тизимини такомиллаштиришга бағишланган халқаро анжуман ўтказилди\n01:32 / 07.04.2018